@Shayh_muhammadsodiquz - Статистика канала Шайх Муҳаммад Содиқ Сабоқлари / Дуо ва зикр. Telegram Analytics\nШайх Муҳаммад Содиқ Сабоқлари / Дуо ва зикр\n@Shayh_muhammadsodiquz Нравится 1\nДунё ва оҳиратингиз учун фойдали бўлган каналга обуна бўлинг агар жаннатга кирсангиз ва мени топа олмасангиз мен ҳақимда аллоҳга айтиб беринг!\nРеклама учун : @Reklama_xizmatibor\n1690 упоминаний канала\n21 Jun, 04:01\n9 May, 16:33\n15 Apr, 14:12\n15 Apr, 09:28\n8 Apr, 09:26\n6 Apr, 07:36\n1 Apr, 23:17\n25 Mar, 12:12\n23 Mar, 05:10\n23 Mar, 03:13\n22 Mar, 17:07\n22 Mar, 07:30\n22 Mar, 04:43\n22 Mar, 04:38\n22 Mar, 04:36\n19 Mar, 12:24\n🌹 Muslimalar uchun🌹 | 🌹Ayollar kanali 🌹|Uyda Qoling🌹\n10 Mar, 14:15\n8 Mar, 19:06\n8 Mar, 12:59\nШАЙХ ҲАЗРАТ ЎГИТЛАРИ !!!\n7 Mar, 19:29\n7 Mar, 08:05\n6 Mar, 04:36\n5 Mar, 18:48\nКаналы, которые цитирует @Shayh_muhammadsodiquz\n10 Jul, 00:20\n9 Jul, 23:19\n9 Jul, 09:57\n9 Jul, 07:42\n9 Jul, 02:44\n5 Jul, 02:41\n4 Jul, 20:30\nAbdulloh domla | Ma’ruzalari\n4 Jul, 17:37\n4 Jul, 07:42\n3 Jul, 18:13\n3 Jul, 02:05\n3 Jul, 00:50\nШайх Муҳаммад Содиқ Сабоқлари / Дуо ва зикр 10 Jul, 00:20\nРепост из: 🌙 JUFTI HALOLIM 🌙\n🌸...Ассалому Алайкум ва раҳматуллоҳи ва баракатуҳ...🌸\n🌷Бугун шундай ЖУМА бўлсинки:\n🌹Авф этилмаган БАНДА;\n🌹Қабул бўлмаган ДУО;\n🌹Даф бўлмаган БАЛО;\n🌹Шифо топмаган ХАСТА;\n🌹Ҳузур топмаган ҚАЛБ;\n🌸 "АЛЛОҲ" демаган "ТИЛ" қолмасин! Амийн🤲\n🕌ЖУМА МУБОРАК БЎЛСИН!\n🤲Жума тонгида албатта бу дуони ўқинг 👇\n70.000 Фаришта сиз учун Дуо қилар экан бу дуони жума тонгида албатта ўқинг\nМА ША АЛЛОҲ 😍\n🤲👉ДУО КАНАЛИМИЗДА “PIN” ҚИЛИНГАН 👈\n👉КАНАЛИМИЗГА КИРИШ 👈\nШайх Муҳаммад Содиқ Сабоқлари / Дуо ва зикр 9 Jul, 23:19\n🌙Энг яқин инсоним “Жума”айёминигиз муборак бўлсин!\nБошқа табрикларни топиш учун👇👇\n🎁БОШҚА ТАБРИКЛАР 👈\n🌹Сингилжон “Жума”айёминигиз муборак бўлсин!\n🌙Энг яқин дўстларим “Жума”айёминигиз муборак бўлсин!\n🌙Укажон “Жума”айёминигиз муборак бўлсин!\n🌹Опажон “Жума”айёминигиз муборак бўлсин!\n🌙Акажон “Жума”айёминигиз муборак бўлсин!\n🌺Онажон “Жума”айёминигиз муборак бўлсин!\n🌙Отажон “Жума”айёминигиз муборак бўлсин!\nШайх Муҳаммад Содиқ Сабоқлари / Дуо ва зикр 9 Jul, 19:29\n🕋 Э Р Т А Г А Ж У М А\n. 人 ★* 。 • ˚* ˚ 🌟🌙\n. (_ _） * ЭРТАГА ★\n. ┃口┃ * ЖУМА *\n. ┃口┃★ * ***. . *˛•\n. ┃口┃★ * •★ 。•˛˚˛*\n. ┃口┃ •˛˚˛* 人 •˛˚ *\n. ┃口┃ .-:'''"''''"''.-.\n. ┃口┃ (_(_(_()_)_)_)\n. ┃. ┃_┃∩∩∩∩∩∩┃\n🍃🌹☝АЛБАТТА ЎЗ ЯҚИНЛАРИНГИЗГА ҲАМ ТАРҚАТИНГ!!✔🌹🍃\nБошқаларга ҳам еҳсон қилиб канални улашинг, Аллоҳ ҳам эвазига сизга фақатгина эҳсон қилади ИНШААЛЛОҲ🤲\n🍃🌷”ЖУФТИ ҲАЛОЛИМ” Канали🌷🍃\nШайх Муҳаммад Содиқ Сабоқлари / Дуо ва зикр 9 Jul, 09:57\n🧕🏻Пешин намози (Аёллар учун) ўқилиши\n✔САВОБ УЧУН УЛАШИНГ🌹\n🌙💕«ЖУФТИ ҲАЛОЛИМ»🌙💕Каналига уланиш учун линкни босинг👇\nШайх Муҳаммад Содиқ Сабоқлари / Дуо ва зикр 9 Jul, 07:42\n🔹Ўғил 4-5 ёшларда: ”Менинг дадам энг зўр дадалар!”.\n🔹Ўғил 7-8 ёшларда: ”Катта бўлсам, дадамдек бўламан”.\n🔹Ўғил 10-11 ёшларда: ”Дадамдан хафа бўлдим”.\n🔹Ўғил 13-14 ёшларда: ”Дадам мени ёмон кўрадилар”.\n🔹Ўғил 18-19 ёшларда: ”Бўлди кетаман! Бунақа ота билан яшамайман!”.\n🔹Ўғил 22-23 ёшларда: ”Аралашаверадилар, аралашаверадилар, бирор нарса қилиб бўладими ўзи?”.\n🔹Ўғил 25-26 ёшларда: ”Дадам мени ҳеч тушунмайдилар”.\n🔹Ўғил 30-32 ёшларда: ”Дадам ҳақларидаги гумонларимдан уялдим”.\n🔹Ўғил 35-36 ёшларда: ”Дадамни тушунмаган эканман”.\n🔹Ўғил 40 ёшда: ”Дадамсиз мен ҳеч ким эмасман”.\n🔹Ўғил 42 ёшда: ”Буни мен учун дадамдан бошқаси қилмас эди”.\n🔹Ўғил 45 ёшда: ”Дадам тузалиб кетишлари учун жонимни ҳам берар эдим”.\nЎғил отаси вафот этган лаҳзада: ”Дада! Мендан рози бўлинг, мен яхши ўғил бўла олмадим. Сиз дунёдаги энг яхши отасиз!”.\nОта вафотидан кейин отган илк тонгда ўғил: ”Сизни қайтариш учун бору йўғимни берар эдим. Энг азиз кишимдан айрилдим.\nСиз менга ҳамиша яхшиликни раво кўрар эдингиз, дадажон.....”.\n☘«ЖУФТИ ҲАЛОЛИМ»☘Каналига уланиш учун линкни босинг👇\n🌸Аллох таоло шундай дейди: 🌺Покиза аёллар покиза эркаклар учундир. 🌼Покиза эркаклар покиза аёллар учундир. 🌱(Нур сураси 26-оят)🌱 Реклама учун👉 @Reklama_Halolim_bot Мурожат учун 👉 @Halolim_uzbot Instagram sahifamiz:👇 Instagram.com/Halolim_uz\nШайх Муҳаммад Содиқ Сабоқлари / Дуо ва зикр 9 Jul, 02:44\n🌺АЗОН билан ҳузурига чақирган,\n🌺НАМОЗ мени қабул қилган,\n🌺САЖДА билан ўзига яқинлаштирган АЛЛОҲИМ\nМЕНИ ЎЗИНГДАН ЎЗГАГА МУҲТОЖ ҚИЛМА..\n🌹Барчангизга ҳалол ризқ, манфаатли илм ва эзгу амаллар кун давомида ҳамроҳ бўлсин!\n🌹Бугунги Кунимиз хайрли, барокатли, машаққатсиз, сокин ўтсин!🤲\n😔Қарзингиз кўпайиб топганингизда барака ёқоляпти. Ўйламанг Пайғамбаримиз мерос қолдирган дуони ихлос билан ўқинг Иншаа Аллоҳ Аллоҳнинг ўзи қарзингизга нажот беради.\n👇🤲ДУОНИ ЎҚИШ УЧУН👇\nШайх Муҳаммад Содиқ Сабоқлари / Дуо ва зикр 8 Jul, 18:15\n✨ Аллоҳ барака берсин ишларингизга,🌟\n✨ Машхарда соя бўлсин бошларингизга 🌟\n✨ Дўстим тун хам тушди, яхши дам олинг,🌟\n✨ Росулуллоҳ ﷺ кирсин тушларингизга. 🌟\n👉 @Halolim_uz 💕\nШайх Муҳаммад Содиқ Сабоқлари / Дуо ва зикр 8 Jul, 16:20\nПулини кўчага ташлаганларни кўрмадим, боласини ташлаганларни кўрдим. Аллохим берахм оналарга ўзинг инсоф бергин...😔\n☝АЛБАТТА ЎЗ ЯҚИНЛАРИНГИЗГА ҲАМ ТАРҚАТИНГ!!✔🌸\n🍀«ЖУФТИ ҲАЛОЛИМ»🍀Каналига уланиш учун линкни босинг👇\nШайх Муҳаммад Содиқ Сабоқлари / Дуо ва зикр 7 Jul, 15:58\nАссалому алайкум! Турмуш қурганимга 3 йил бўлди, лекин турмуш ўртоғим ва ота-онаси менга ҳеч қандай моддий тарафдан ёрдам беришмайди. Бир ярим ёш боламни ҳам кийими, касали, озиқ-овқати, мени касалим ҳам ота-онамга. Докторга боришимга доим жанжал булаяпти. Ҳозир ҳам ҳомиладорман. Бу сафар ҳам даволанишим ота-онамга бўляпти. Қайнонам ҳам доим мени ёмон кўрсатади. Турмуш ўртоғим ҳамма айбни менга қўяди. Шу ҳолатда ажрашсам гуноҳ қилган бўлмайманми?\n– Ва алайкум ассалом! Кейин афсус қилмасангиз ўзингиз биласиз. Бундай эрни боридан йўғи яхшидир. Валлоҳу аълам!\nШайх Муҳаммад Содиқ Сабоқлари / Дуо ва зикр 7 Jul, 15:11\nBolalarni yolg'on gapirishdan qanday to'xtatamiz?\nШайх Муҳаммад Содиқ Сабоқлари / Дуо ва зикр 7 Jul, 12:01\nОнамдан сўнг дўстларим\nХувиллаб қолди уйим,\nТарк этди кўп қувончлар\nФаромуш бўлди ўйим.\nОнам эдилар мисли\nМўътабар гўзал юзли\nХам офтобим хазинам.\nАхли Қуръон эрдингиз\nҲар бир сўзингиз малҳам.\nДуолар тушмас эрди\nГар қилсак бизлар хато.\nСиз ўзингиз эрдингиз,\nСиз ўзингиз эрдингиз.\nМана бугун турибман\nСизсиз, отамсиз ўзим,\nЗўрға чидаб юрибман\nАллоҳим берсин тўзим.\nОна экан азизим\nОта экан азизим\nКуч қувватим мадорим.\nОнам борида мен хам\nХушбўй атир гул эдим,\nОтам борида беғам\nСўзга бой булбул эдим.\nОнамла бўлган чоғим\nЭнг бахтиёр мен эдим,\nЮзларга киринг онам\nМехрибоним дер эдим.\nАммо ажал шароби\nЎзимни ўйлаб фақат\nСизга парво қилмабман.\nДилда қолди армоним\nМенга фидо дармоним\nЁд этай сизни энди\nПокиза виждон билан,\nТиловат қуръон билан.\nДуо қилинг онажон\nСиздек фидоий бўлай,\nКуним битса ўшал он\nИмону исломла ўлай.\nПокиза рухингиз пойига\nКелай ёруғ юз ила,\nОхират манзил жойига\nДилда имон сўз ила.\nҚиёмат кун Аллоҳим\nРахматига ғарк этсин,\nФазлу карами бирлан\nЖаннат сизга барқ этсин.\nТилагим кўп роббимдан\nЖумла мўъминни жамлаб\nЎз дийдорин кўрсатса!\nСиз ва отам ортидан\nМен хам рахматин кўрсам,\nПойингиз кўзга суртиб\nЖаннатга қадам қуйсам.\nИлохо улуғ роббим\nбарча оналарни қил рахмат,\nНасиб эт жумлага ўзинг,\nИстагим шу дўстларим\nОнангиз дуосин олинг,\nЎтган бўлсалар агар\nДоимо ёдга олинг.\nТополмайсиз бир куни\nХатто изи гардини.\nАрмонда қолманг дейман\nМендек бўлиб мосуво,\nСўзим маъқул келса гар\nОнамни айланг дуо....\nКАНАЛИГА УЛАНИШ УЧУН БОСИНГ!👇👇👇👇👇👇👇👇\nДунё ва оҳиратингиз учун фойдали бўлган каналга обуна бўлинг агар жаннатга кирсангиз ва мени топа олмасангиз мен ҳақимда аллоҳга айтиб беринг! Реклама учун : @Reklama_xizmatibor\nШайх Муҳаммад Содиқ Сабоқлари / Дуо ва зикр 7 Jul, 11:27\n🗯ЖАХЛДА ТАЛОҚ ҚЎЙИШ\nЖахл устида қўйилган талоқ, талоқ хисобланадим?\nҲа, ҳеч ким хурсандчилигида талоқ қўймайди. Валлоҳу аълам!\nШайх Муҳаммад Содиқ Сабоқлари / Дуо ва зикр 7 Jul, 10:37\n🥀Аёлнинг қалбига қулоқ тутинг


Тошкентда маст ҳолда машина бошқарган аёл...\n25.06.2019 10:15 0 3260\nКеча, 24 июнь куни тахминан соат 3.50да Яшнобод туманидаги Мирзо Улуғбек – Махтумқули кўчалари кесишмасида «Nissan Maxima» русумли автомобиль ҳайдовчиси 31 ёшли Татьяна Т. пиёдалар йўлакчаси бўйлаб ўтиб кетаётган 27 ёшли Бобур К.ни уриб юборган. ЙТҲ натижасида пиёда воқеа жойида ҳаётдан кўз юмди.\nТошкент шаҳар ИИББ хабарига кўра, ЙТҲ сабаби — ҳайдовчи маст ҳолатда бўла туриб автомобилда тезлик оширган ҳолда ҳаракатланиш бўлган.\n«Ҳурматли ҳайдовчилар! Маст ҳолатда автомобиль бошқара туриб сиз нафақат ўзингизни, балки атрофдагиларнинг ҳам ҳаётларини хавф остига қўясиз. Йўл ҳаракати қоидаларига риоя қилинг», дейилади ИИББ хабарида.\nТошкент пиёда ЙТҲ Тошкент шаҳар ИИББ маст ҳайдовчи\nҲодиса 23/01, 17:21


Дониёр Тошхўжаев: "Ҳар бир йўл транспорт ҳодисасида ўзимни айбдор ҳис қиламан"\nФарғонада вилоят ички ишлар бошқармаси бошлиғи, полковник Дониёр Тошхўжаев журналистлар ва блогерлар иштирокида бўлиб ўтган матбуот анжуманида вилоятда йўл транспорт ҳодисаларининг кўплиги бўйича берилган саволга шундай жавоб берди.\n– Вилоятимизда ўлим билан якунланган йўл транспорт ҳодисаларининг кўплиги мени энг кўп безовта қиладиган масала. Таҳлиллардан кўринадики ҳатто коронавирусдан ҳам кўра бу борада кўп одам вафот этяпти. Бир рақамга эътибор қаратмоқчиман. Жорий йилнинг ўтган даври мобайнида 23 та қотиллик жинояти содир бўлган. Унинг биттаси ходимларимиз томонидан аниқланиб, мудҳиш воқеанинг олдини олишга эришилди. Афсуски, содир этилган ЙТҲларда эса 108 нафар киши ҳаётдан кўз юмган. Бу жуда ҳам аянчли. Биз йўл транспорт ҳодисаларининг олдини олиш, йўл ҳаракати хавфсизлигини таъминлаш борасида кўплаб ишларни олиб бормоқдамиз. Фото ва видеофиксация воситалари ишлаяпти, ҳатто дронларни ҳам учирдик. Аммо бу борада ҳали қилинадиган ишларимиз кўп. Аввало ҳайдовчилар, аҳоли ўртасида ҳуқуқий маданиятни оширишимиз керак.\nЖурналистлар бошқарма бошлиғи билан юзма-юз гаплашиб, ўзларини қизиқтирган барча саволларга асосланган жавоб олди.


"Британия-Ўзбекистон" қўмитаси раис ўринбосари Тошкентга келди\nЎтган ҳафта, 14-17 март кунлари Британия парламенти юқори палатаси аъзоси Вивьен Стерн Ўзбекистонга сафар қилди. 70 ёшли Баронесса Стерн шунингдек “Британия-Ўзбекистон” парламент гуруҳи раисининг ўринбосари ҳамдир.\nФергана.ру агентлигининг хабар қилишича, Лордлар палатаси аъзоси Стерн хоним Ўзбекистон Ички ишлар вазирлиги, Олий мажлис сенати, президент қошидаги амалдаги қонунчилик мониторинги институтида учрашувлар ўтказган. Бундан ташқари баронесса Ўзбекистон Омбудсмани билан ҳам учрашган. Бу учрашувларнинг асосий мавзуси мамлакатда инсон ҳуқуқларини ҳимоя қилишга бағишланди, дейилади хабарда.\nБаронесса Вивьен Стерн Лондондаги Қироллик коллежи қошидаги Қамоқхоналарга оид масалаларни тадқиқ қилувчи халқаро марказ таҳлилчисидир. 1977-1996 йилларда маҳбусларга кўмак кўрсатиш миллий уюшмасининг раиси бўлган Стерн дунё давлатлари, жумладан Марказий Осиё мамлакатларида жазони ижро тизимлари ҳақида қатор китоблар муаллифи ҳамдир.


Диёр Имомхўжаев: «Бизни ҳозирданоқ 2022 йилги мавсум ташвишга соляпти»\n«Телетрансляциялар масаласи анча нозик. Қолган спорт турлари билан солиштирганда футбол бўйича ички чемпионатларни ўтказувчи ташкилот сифатида ПФЛ сўнгги уч йилда анча олдинга юрди. Биз бугунга келиб Спорт-ТВ ва УзРепорт билан кўп жабҳаларда келишиб ишлаяпмиз.\nАпрель ойи Спорт-ТВ учун ҳам оғир келганини айтиш керак. Биз Ўзбекистон Coca-Cola кубоги гуруҳ босқичини ўтказаётган вақтимизга бадиий гимнастика бўйича Осиё чемпионати ва жаҳон кубоги, оғир атлетика бўйича Осиёокеания саралаш турнири, қиличбозлик бўйича Осиёокеания саралаш турнири каби халқаро мусобақалар тўғри келиб қолди. Олимпиада учун лицензион турнирлар сифатида улар Вазирлар Маҳкамаси қайдида туради ҳамда Спорт-ТВ уларни жонли эфирга олиб чиқиши шарт ҳисобланади.\nТабиийки, бундай вақтда футбол бўйича ички мусобақаларга жой очиш мушкул масала. Шу боисдан одатда МТРК яна бир-икки телеканални Спорт-ТВ учун ёрдамга беради. Бироқ техникани барча мусобақалар учун бирдек тақсимлаш имконсиз, улар саноқли.\nШуларнинг ўзи ҳам кўрсатиб турибдики, олдинда қилиниши керак бўлган ишлар кўп. Барча спорт турларини биргина Спорт-ТВ билан қамраб олиш имконсиз. Қолган спорт турларини ҳам оммалаштиришни истасак, Спорт-ТВ қошида ҳатто яна бир спорт каналига эҳтиёж мавжуд экани кўринади. Ва албатта масала яна техникага, яна катта чиқимга бориб тақалади.\nТелетрансляциялар учун зарур техника эса доим жуда қиммат туради. Демак, биз бор оғирликни телеканалларга солиш эмас, катта доираларда телетрансляциялар муаммоларига ечим топиш йўлига тезроқ ўтишимиз керак. Чунки замон ўзгаряпти, биз ундан ортда қолмаслигимиз лозим.\nБиргина хурсанд қиладиган томони, ПФЛ изланишда ва қолган турлардан анча олдинда. Ўзим Спорт-ТВ каналида ишлаган вақтларим фақатгина Пахтакор ёки Бунёдкорнинг Тошкентдаги ўйинлари эфирга олиб чиқиларди. Бугун эса Термиздаги ўйин кўрсатилмаса мухлислар норози бўляпти, бу яхши албатта. Кубок вақтида ҳатто SportsUz билан ҳамкорликда ишлашга тўғри келди. Улар 8 учрашувни YouTube орқали намайиш этишга кўмаклашди. Шу паллада айтиш керакки, бизни ҳозирданоқ 2022 йилги мавсум ташвишга соляпти. Биз футболнинг энг асосий мана шу йўналиши ҳақида жуда жиддий бош қотиришимиз керак»\n09.05.2022 01:17 492 47


Фирқалар — Зикр аҳлидан сўранг\nСаволлар › Мавзу: Ҳадислар › Фирқалар\nSamariddin сўради 2 ой аввал\nКейинги пайтларда залолатга кетган турли фир¬қалар Ислом номидан одамларнинг бошини айлантириб, ўз залолатларини тарқатмоқдалар. Қодёния, Баҳоия, Аҳмадия, Ҳабаш ва бошқалар шу жумладандир. Мусулмонлар қўзларини очиб, Аҳли сунна ва жамоадан бошқа ҳеч бир фирқага эргашмасликлари керак. Мусулмонларнинг тўқсон фоизидан ортиғи Аҳли сунна ва жамоадандирлар. Тўрт мўътабар фиқҳий мазҳаб имомлари ҳам, уларнинг атбоълари ҳам Аҳли сунна ва жамоадандирлар. Ким Аҳли сунна ва жамоадан бошқа фирқага эргашса, ушбу ҳадисда зикр қилинган балога гирифтор бўлади. («Ҳадис ва Ҳаёт» китобидан). Валлоҳу аълам!


20.02.2018 19:27 2 548\nЭътиқод — ўта ҳассос, ўта нозик туйғу. Дунёни қаранг: шўрлик заминнинг қайси нуқтасида урушу муҳораба кетаётган бўлса, аксариятининг туб замирида эътиқод омили ётибди. Турли низо, нотинчликдан манфаатдор кучлар айни омилдан усталик билан фойдаланмоқдаки, оқибатини кўриб турибмиз: бузғунчи, мутаассиб оқимлар сафи-ю таъсири кенгайиб бормоқда. Энг ёмони, бу фитналарнинг аксарияти исломга қаратилаётир: қотил ҳам мусулмон, мақтул ҳам мусулмон...\nДиёримизда динлараро низо ҳам, миллатлараро низо ҳам йўқ, шукур. Бу ўз вақтида кўрилган чора-тадбирларнинг ҳосиласи, албатта. Бироқ юртдошларимиз орасида турли бузғунчи ғоялар таъсирига тушиб қолган, ҳатто қўли қонга ботганлари ҳам учраётган экан, демак, бу борадаги ишлар сифати барибир мақтанишга изн бермайди. Мамлакатимизда диний маърифатга берилаётган юксак эътибор, амалга оширилаётган кўпдан-кўп хайрли ишларни пеш қилиб, ёқадан олишга шошманг, оғайни. Ушбу ёзувларда на хайрли ишлардан кўз юмиш, на ўтган кунга тош отиш мақсади бор. Куни кеча эртакдек туюладиган ишлар бугун реал воқеликка айланганидан ақл шошаётир ҳатто: ҳазор-ҳазор шукурлар бўлсин...\nДиний мазмундаги китоблар чоп этилиши билан боғлиқ ғурбатлардан кўпларнинг хабари бўлмаса керак. Асосий гапга ўтишдан бурун тегишли ҳуқуқий ҳужжат ҳақида тассаввур олсак.\nМаълумки, Вазирлар Маҳакамасининг 10-қарори (2014 йил 20 январь) билан тасдиқланган низомга кўра: «Ўзбекистон Республикаси ҳудудида диний мазмундаги материалларни тайёрлаш, олиб кириш ва тарқатиш фақат давлат диншунослик экспертизаси ўтказилганидан кейин амалга оширилади». Тўғри талаб, ўринли тартиб. Чунки турли оқим ва фирқалар ўз ғояларини тиқиштириб ётган бугунги замонда диний мазмундаги материаллар чоп этиш, тарқатиш ишлари ўта ҳушёрлигу нуктадонликни талаб этади. Бундай ваколат Ўзбекистон Вазирлар Маҳкамаси ҳузуридаги Дин ишлари бўйича қўмитага берилган. Бу ваколат пировард мақсадга нечоғли хизмат қилаяпти?\nГапни аниқ мисол билан давом эттирсак.\nФазилатли шайх Муҳаммад Содиқ Муҳаммад Юсуф(раҳимаҳуллоҳ)нинг асарларига наинки юртимизда, балки МДҲда ҳам эҳтиёж катта экани инкор этиб бўлмас ҳақиқат. Ҳатто россиялик экспертлар ҳам бу борада бонг урмоқда. Тўғри, ҳазратнинг китоблари чиқиб турибди, бироқ қанча ададда? Дейлик, «Дин — насиҳатдир» китоби, янглишмасам, икки марта, беш минг нусхадан, жами ўн минг дона чоп этилди. Турли фирқаларнинг фитнакор ғояларига кучли раддия бўлган бу асарнинг ўн минг дона чоп этилиши туяни чўмич билан суғоришдек гап аслида. Ҳажми ўн босма табоққа етиб-етмайдиган мазкур асар тартибга кўра диншунослик экспертизасидан ўтиши керак. Ваколатли орган – Дин ишлари бўйича қўмитанинг диний материал учун берадиган хулосаси текин эмас. Ҳар босма табоқ учун энг кам иш ҳақининг бир баробари миқдорида пул тўланади. Бугунги кунда ўн босма табоқ китобнинг экспертиза хулосаси — бир миллион етти юз йигирма икки минг тўрт юз сўмга тушади (172240х10=1722400). Бу ҳали ҳаммаси эмас. Қўшимчасига қўмитанинг ўзидан ҳар дона китоб учун махсус голограмма сотиб олиниши лозим. Бир дона голограмма нархи – 185 сўм, буни беш мингга (китоб адади) зарб этсак, миқдор 925 минг сўм бўлади. Энди 1722400 ни 925 мингга қўшамиз: 2 миллон 647 минг 400 сўм! Бу ҳали босмахонага етмаёқ тахтакачдан ҳам юпқароқ бўлган китобга «минаётган» харажат. Ҳали олдинда муҳарриру мусаҳҳиҳ, босмахона чиқимлари турибди...\nБу жараённинг тасаввурга сиғмас «қоидаси» шуки, китоб ададини (!) ҳам қўмита экспертлари белгилайди?! Тегишли хулоса четида «келишилган адад фалонча» деган ёзув зикр этиладики, «келишув»да муаллифнинг (ноширнинг, нашрга тайёрловчининг, таржимоннинг) ихтиёри йўқ. Демак, «келишув»нинг маъноси шундай: хоҳласанг – шу, йўқса, ка-атта кўча...\nАксарият диний мавзудаги китоб адади беш мингтадан ошмайди, нари борса, 8 минг дона бўлиши мумкин, илло ундан ортиқ эмас (ҳатто шайх ҳазратларининг китоби бўлса ҳам!).\nХўп, қайта нашр этиш мумкинми?\nАлбатта мумкин. Бунинг учун баён қилинган босқичларни қайта босиб ўтишга асаб ва маблағингиз етса бас. Шу жараёнда яна бир тасаввурга сиғмас ҳолатга дуч келасиз: битта номдаги китоб неча марта чоп этишга эҳтиёж туғилса, унга шунча марта (!) эксперт хулосаси олиниши керак (тағинам эндиликда қўмитанинг муҳтарам мутасаддиларига «инсоф» кириб қолган: чамаси, уч-тўрт йиллар бурун эксперт хулосаси олинган китоб олти ой муддат ичида чоп этилмаса, уни (эксперт хулосасини) бошқатдан олиш шарт эди! Албатта, белгиланган харажат эвазига)!\nАжабланарлиси, Ўзбекистон Вазирлар Маҳкамасининг юқорида эслатилган қарори билан тасдиқланган низомда эксперт хулосаси учун харажатлар меъёри белгиланмаган. Дин ишлари бўйича қўмитанинг ўз низомида ҳам бу ҳақда очиқ гап йўқ. Фақат 4-моддасида шундай дейилган: «Қўмита фаолиятини молиялаштириш... Ўзбекистон Республикаси давлат бюджети маблағлари, шунингдек қонун ҳужжатларида тақиқланмаган бошқа манбалар ҳисобига амалга оширилади». Демак, диний материаллар экспертизаси учун олинадиган маблағни «қонун ҳужжатларида тақиқланмаган манба» деб тушунишдан бошқа чора йўқ. Қизиғ-а, битта маҳсулотни битта одамга мантиқсиз талаблар билан қайта-қайта сотиш, жуда юмшоқ айтганда, қароқчиликдан бошқа нарса эмас. Аммо давлатнинг ваколатли органидан битта китоб учун мазмуни ўзгармайдиган эксперт хулосасини қайта-қайта олишга мажбур қилиниш қонун билан тақиқланмаган ҳолат гўё... Мазкур «тартиб»нинг ҳуқуқий қуввати ҳақида баҳслашмаймиз. Биринчи нашрдаёқ мазмуни маълум бўлган эксперт хулосасини қайта олиш учун кетадиган ойлаб вақт исрофи хусусида ҳам гапирмадик ҳали... Оғриқли нуқта шундаки, эҳтиёж катта, бироқ «экспертиза»да ойлаб «дам еб», ижозат бўлган тақдирда ҳам адади чекланган китоб, хоҳлайсизми-йўқми, қимматлашиб кетади. Натижада ҳамманинг ҳам сотиб олишга қурби етмайди. Баски, бундай «тартиб» пировардида диний маърифат тарқатишдек эзгу ишларга катта тўғаноқ бўлаётганини англаш учун катта ақл шарт эмас. «Ёшларимизни интернет орқали тарқатилаётган турли бузғунчи ғоялардан асрайлик!» дея айюҳаннос солиш нимаси-ю, ўша ғояларга қалқон бўладиган диний материаллар тарқатиш жараёнида бу каби ақлга сиғмас тартибларни «кашф этиш» нимаси? Шу каби омиллар сабаб «Жаҳолатга қарши – маърифат!» деган эзгу ҳикмат қуруқ шиорга айланиб қолмаяптими? Беихтиёр раҳматли Ҳожибой қизиқ айтган ҳангома — боласи иссиқ печка томон эмаклаб (гўдак печка иссиқлигини қаердан билсин?) кетаётганини кузатиб турган бепарво онанинг гаплари эсга келаверади: «Борма-а, куясан... Ҳооой, куясан... Ана, куйди-и-инг!..».\nВоқеликни кузатиб, Дин ишлари бўйича қўмитанинг бу «тартиби» ҳаммага эмас чоғи деган хаёлга борасан киши. Ҳилол Насимов деган «валломат» режиссёр бор. Шу «доно» (сценарий муаллифи ҳам, режиссёр ҳам, ҳатто бош рол ижрочиларидан бири ҳам ўзи!) диний экстремизм, мутаассиб кимсалар ҳақида бир-иккита кино олгани-ю бузғунчилар қолиб, исломнинг ўзини салкам «олабўжи» қилиб юбораёзгани жамоатчиликнинг ҳақли норозилигига сабаб бўлгани маълум. Давлатнинг миллион-миллион пуллари исроф қилинган бу кинолар хусусида, неча марта эфирга кетмасин, қўмита экспертлари лом-лим деганини шу чоққача биров эшитгани йўқ. Ёки «Ислом ва ақидапарастлик оқимлари», «ИШИД фитнаси» номли «ҳашар» китобларни олайлик. Йўлига «яшил чироқ» ёқилган бу китоблар бир неча ўн минглаб нусхада қайта-қайта чоп этилди, махсус «воизлар» ёрдамида армонсиз тарғиб этилди. Аммо самара-чи? Икки-уч йил аввал чиққан мазкур китобларни бугун ким ўқияпти? Ким эслаяпти? Исломдан тасаввури бўлганларнинггина аранг тиши ўтади бу китобларга. Уларда кўтарилган мавзулар оммага содда услуб, ширали тил, жонли баёнлар орқали тушунтирилсагина кутилган самара бериши мумкинлиги донишмад экспертларнинг хаёлига келмаганидан ажабланасан. Икки ўртада дин соҳасига етти ёт бегона бўлган инсондан «қўлбола исломшунос» ясалгани қолди, холос. Бундан кўра раҳматли шайх ҳазратларининг юзлаб бебаҳо асарлари нашрига кенгроқ имконият берилганда натижа кутилганидек бўлмасмиди? Мамлакат раҳбари ҳазратнинг шахси ва фаолиятини эътироф этиб, хотирасига юксак эҳтиром кўрсатганидан кейингина, мана энди маърифатга ташна кўнгиллар ул зотнинг ўлмас асарларидан кенгроқ баҳраманд бўлиш имкониятига эга бўлаётир...\nМавзу юзасидан кўп ва хўп гапириш мумкин. Улар орасида айтиб бўлмайдиган, ёзиб бўлмайдиганлари ҳам борки, майли, яхши гумонда бўлаверамиз. Буёғига, Президент таъкидлаганидек, «Ислом фақат нурли ҳаётга, илму маърифатга, яхши ҳаётга ундаши» тараннум этилган маърифат булоқларидан қониб-қониб ичсак, бас. Зеро, ташна одам улкан булоқларнинг «қулоғини бураб», жилдиратибгина чиқарилаётган сувга қониқмаслиги аён. Булоқ бошидагилар буни яхши билади. Билишиям керак!\nэътиқод диний асарлар\nЖамият 06/05, 17:02\nЖамият 03/09, 14:40\nНега эътиқодли одамдан ҳайиқамиз?\nЖамият 23/01, 15:59\nЭътиқод муҳимми ёки фаросат?\nДиний китоблар нега қиммат? Муаммо таҳлили


Клинтон ва Трамп: Россия ва Путин ҳақида - BBC O'zbek\nImage caption Номзодлар\nСайловолди ташвиқоти давомида Ҳиллари Клинтон бир эмас, бир неча бор Россия ва унинг президенти Владимир Путин номини тилга олди.\nХудди шу сайловолди тарғибот даврида WikiLeaks Ҳиллари Клинтоннинг ҳакерлар қўлга киритган электрон мактубларини эълон қилди.\nМактублардан бирида Клинтон хоним 2013 йилда Goldman Sachs банкирлари билан учрашуви чоғи Путинни "қизиқарли шахс" деб таърифлаганди.\n"Мен Россия билан яна ҳам ижобийроқ муносабатларни давом эттириш тарафдориман. Мен Путин АҚШ билан муносабатларга сал ортиқча эҳтиёткорликни йиғиштириб қарашини истайман, шунда биз бир неча масалалар устида ҳамкорликда ишлаган бўлардик", деб айтганди Клинтон хоним.\n"Мен Путин билан бирга ўтирганман, жуда қизиқарли инсон ва қизиқ суҳбатлар қуради. Бир неча саволлар устида, жумладан биз учун муҳим масалаларда гаплашиб олдик", деб қўшимча қилган у.\n2015 йилда у президентлик учун номзодини илгари сурар экан, "Россия Суриядаги зиддиятга барҳам бериш учун муҳим рол ўйнаши мумкин", дейди.\n2015 йилнинг декабрига келиб эса, Клинтон хоним Сурия учун парвоз тақиқланган ҳудуд жорий этиш таклифи билан чиққанди.\nАгар Россия учоқлари бу ҳудудни бузишса, уларни уриб туширишга буйруқ берасизми, деб сўралганида эса, "бундай бўлмайди, чунки биз ҳудуд ҳақида эълон қилсак, Россияга тўла маълумот берамиз, мен уларни ҳам музокаралар даврасида бўлишини истайман", деб жавоб берганди.\nАммо 2016 йилнинг сентябр ойига келиб Клинтон хонимнинг айни масалада қарашлари ўзгарди.\n"Россия ва Эрон Ассадга босим кўрсатишдан бош тортишди, натижада вазият ёмонлашди... Бу босим инсонлар ҳаётини сақлаб қолиши мумкин эди".\n2016 йилнинг сентябр ойида Ҳиллари Клинтон "Россия" сўзини "ИШИД" билан бир қаторда келтирди, айни гуруҳ Россиянинг ўзида ҳам тақиқланган.\n"Биз Россия, Хитой, Эрон ва Шимолий Кореядан, ИШИД каби террорчи гуруҳлардан келаётган таҳдидларга жавоб беришимиз керак", деб айтди Клинтон хоним.\n"Бизнинг ҳарбий кучларимиз ҳар қандай таҳдидга огоҳлантиришсиз ҳавода ҳам, қуруқликда, фазода (космос) ва киберфазода ҳам жавоб беришга тайёр бўлиши керак. Мен президент ўлароқ, Қўшма Штатлар кибер ҳужумларни бошқа ҳужумлар каби жиддий қабул қилинишига эришаман", деб давом этган эди у.\nОктябр ойида эса Клинтон Россияни АҚШга нисбатан кибер ҳужумларда очиқчасига айблаб чиқди.\nТрамп Путин ва Россия ҳақида қандай фикрда?\nДоналд Трамп ҳам сайловолди ташвиқотида бир неча бор Путин ва Россияни тилга олди.\n2015 йилда президентлик учун ўз номзодини эълон қилар экан, "Мен Владимир Путин билан аъло даражада муносабатларни ўрнатаман. Мен шундай фикрдаман", деб айтганди.\n2015 октябр ойида у яна бир бор бу масалага тўхталган ва "у ( Путин) билан ҳозиргидай муаммоларимиз бўлади деб ўйламайман", дея баёнот берганди.\n2015 йилнинг декабрига келиб Россия президенти Владимир Путин ҳам Доналд Трамп ҳақида илиқ бир чиқиш қилди.\n"Ўз мамлакати ва чет элларда ҳурмат қозонган шахс сизни мақташи фахрланишга арзигуликдир...Мен доим Россия Америка билан биргаликда террорчиликни енгиши ва дунёда тинчликни барқарор қилишига ишонганман. Биз бир-биримиз билан савдо қилишимиз мумкин, ўзаро ҳурмат ортидан келадиган бошқа манфаатларни айтмаса ҳам бўлади", деган эди Путин.\nMSNBC тармоғи билан суҳбатда журналист Путиннинг гўё журналистларни ўлдираётгани ҳақида савол беради.\nТрамп бу саволга "у ўз мамлакатини бошқармоқда, нима бўлса ҳам раҳбар, бизни мамлакатни бошқараётганга ўхшаган эмас...бизнинг давлатимиз ҳам ўлдирмоқда керак бўлса", қабилида жавоб берганди.\n2016 йилнинг февралида эса Трамп Путин билан ҳеч қандай алоқаси йўқлигини айтди.\n"Менинг у билан ҳеч қандай алоқам йўқ. У мени даҳо деб атади. У Доналд Трамп партия раҳбари, мамлакат раҳбари ва балки дунё раҳбари бўлади деганга ўхшаш чиқиш қилди. Бундан ташқари, биз бошқа давлатлар билан яхши алоқалар ўрнатишимиз керак. Менимча, Путин билан бизнинг алоқаларимиз яхши бўлади", деб айтганди Трамп.


3. Тбилисидаги 48-халқаро кимё олимпиадасида ўзбекистонлик иштирокчилар 3та медални қўлга киритишди\n4. МИНГБУЛОҚ ПАХТАЗОРЛАРИДА\n6. Ҳаракатлар стратегияси ўрганилмоқда\n“2017-2021 йилларда Ўзбекистон Республикасини янада ривожлантириш бўйича Ҳаракатлар стратегияси”ни ўрганишга ва амалга оширишга ҳамма ерда қизғин киришилди.\n7. «Адолат» социал-демократик партияси Наманган вилоят Кенгашининг VI пленуми бўлиб ўтади\n8. Адабиётга эътибор - маънавиятга, келажакка эътибор. Республика китоб байрами кўтаринки руҳда ўтмоқда\nУшбу ижтимоий, маънавий-маърифий тадбир Ўзбекистон матбуот ва ахборот агентлиги ва бир қатор давлат ва жамоат ташкилотлари билан ҳамкорликда ўтказилмоқда. Республика «Китоб байрами» ўзтказилишининг асосий мақсади ноширлик ва матбаа соҳаларида қўлга киритилган ютуқларимизнинг мазмун-моҳиятини, ўзининг ноёб истеъдоди ва маҳоратини халқимиз маънавиятини юксалтиришга бағишлаган, инсон қалбининг муҳандислари бўлган ижодкорларни қўллаб қувватлашга давлат даражасида берилаётган эътиборни кенг жамоатчиликка етказиш, ёшларнинг китоб ўқишга бўлган қизиқишини ошириш, аҳолининг китобхонлик кўникмасини янада юксалтиришдан иборатдир.\n9. Наманган: ШАҲАР ҚИЁФАСИ ЯНГИЛАНМОҚДА\n“Сумалак гузари” – шаҳарни қоқ иккига бўлиб оқадиган Намангансойнинг сўл соҳилига жойлашган қадимий маҳаллалардан бири. Бу ердаги аҳолининг кўпчилик қисми аждодлари ҳисобланмиш усталарнинг анъаналарини давом эттираётган ҳунармандлардир. Улар тайёрлаган маҳсулотлар мамлакатнинг бошққа минтақаларидаги бозорларда ҳам ўз харидорини топади. Вилоят марказини Уйчи ҳамда Учқўрғон туманлари билан боғлайдиган марказий йўл айнан мана шу маҳаллани ёқалаб ўтади.\n10. Асқарали Жўраев: Туманда иш билан банд бўлмаган ёшу ўрта ёш қолмайди. Уч дарёдан сув ичувчи САРИОСИЁ дунёда ягона!!!\n11. Хўжа Пирях оҳанглари ёҳуд Дaвлат валий Сирожиддин саййид ўрнини оладими?\n12. Наманганда Машрабхонлик: "Адиблар хиёбони" очилди\n13. Наманганда анъанавий гул байрами бошланди!\n14. O'zLiDeP уюшмаган ёшларни ишга жойлаштиришда фаоллик кўрсатмоқда\n15. Битта яхши кетди дунёдан: Устоз журналист Файзулло Сирожиддинов вафот этди


Сана: 08 Февраль 2017 Курилди: 680 Изоҳ: 0\n“Барча туғруқхоналар бош шифокорларини чақириб гаплашасизлар. Энг катта порахўрлик туғруқхоналарда. Буни йиғиштириш керак. Мен огоҳлантирмоқдаман: бир ойдан кейин жуда катта тизим ишлайди, айнан туғруқхоналар ва барча тиббий муассасалар бўйича. Мен бугун сизларни огоҳлантирмоқдаман. Ҳеч ким ҳеч кимни ҳимоя қилмайди Адҳам Илҳомович. Биз шундай технологияни амалга татбиқ этмоқдамизки, ҳаммасини эшитамиз, ҳаммасини кўрамиз. Туғруқхоналарда эса ҳаммаси эскича давом этмоқда. Керак бўлса туғруқхоналар сонини ошириш лозим. Бу порахўрликни тугатиш шарт. Туғруқхоналарда бу муҳитни йўқ қилмасак, улар порахўрликни ҳаёт нормаси деб қабул қила бошлашди. Албатта туғдирганга пул бериш керак... Қаерда бу ёзилган? Ҳеч қаерда ёзилмаган. Ҳамма норози”, деди Шавкат Мирзиёев.\nКалит сўзлар: ҳаммасини, қаерда, туғруқхоналарда, туғруқхоналар, порахўрликни, огоҳлантирмоқдаман, керак, катта, барча, амалга\nШаҳид Капур уйланмоқда


Актам Ҳаитов Фермер хўжаликлари кенгаши раиси вазифасини бажарувчи этиб тайинланди – Газета.uz\nАктам Ҳаитов (чапда).\nАктам Ҳаитов Фермер хўжаликлари кенгаши раиси вазифасини бажарувчи этиб тайинланди\nБандлик ва меҳнат муносабатлари вазири лавозимида ишлаган Актам Ҳаитов Фермер, деҳқон хўжаликлари ва томорқа ер эгалари кенгаши раиси вазифасини бажарувчи этиб тайинланди.\nLotinchada 11 апрель 2018, 14:34 Иқтисодиёт\nБунга қадар бандлик ва меҳнат муносабатлари вазири лавозимида ишлаган Актам Ҳаитов Ўзбекистон Фермер, деҳқон хўжаликлари ва томорқа ер эгалари кенгаши раиси вазифасини бажарувчи этиб тайинланди, дея хабар қилди ЎзА.\nУшбу қарор кенгаш ҳайъатининг Тошкентда бош вазир Абдулла Арипов иштирокида бўлиб ўтган йиғилишида қабул қилинган. Кенгаш раиси лавозимини эгаллаб турган Баҳодир Юсупов бошқа ишга ўтгани муносабати билан вазифасидан озод қилинди.\nЙиғилишда соҳани ислоҳ қилиш, қишлоқ хўжалиги экинлари майдонлари, жумладан аҳолининг томорқа далаларидан фойдаланиш самарадорлигини ошириш, шунингдек илм-фан ва илғор технологиялар ютуқларини жорий этиш орқали ишлаб чиқариш ҳажмларини ошириш масалалари муҳокама қилинди.\nАктам Ҳаитов (1974 й. т.) ўтган йилнинг ёзида бандлик ва меҳнат муносабатлари вазири этиб тайинланган эди. Унга қадар Ўзбекистон стандартлаштириш, метрология ва сертификатлаш агентлиги («Ўзстандарт») бош директори бўлиб ишлаган.\n2006−2014 йилларда меҳнат ва аҳолини ижтимоий муҳофаза қилиш вазири лавозимида фаолият кўрсатган (унга қадар вазир в. б.). 2014 йил сентябридан эса «Биокимё» АЖнинг иқтисодиёт ва режалаштириш бўйича директори бўлган.\n«Газета.uz» 2 737


Толиблар БМТ ҳисоботини рад қилди\nТолиблар Афғонистонда тинч аҳоли орасида талафот кўп бўлишининг сабаб йўл четига ўрнатилган бомба портлаши экани ҳақидаги БМТ ҳисоботини рад қилди.\nТолиблар матбуот котиби Забиҳулла Мужоҳид толиблар йўл четига ўрнатиладиган бомбадан фақат хорижий ва Афғонистон хавфсизлик кучларига қарши фойдаланишини айтди.\nЯкшанба куни БМТнинг Афғонистондаги Ёрдам миссияси жанггариларни йўл четида портлатиладиган бомбалардан фойдаланмасликка чақирди.\nМазкур ташкилот ҳисоботига кўра, жорий йил тўққиз ойи давомида бу турдаги бомбалар портлаши оқибатида тинч аҳолидан 340 киши нобуд бўлган. Бу ўтган йил шу даврига нисбатан 30 фоизга кўпдир.


Бобом раҳматли новвойчилик қилар, саксондан ошганида ҳам икки юзи қип-қизил, барваста одам эди. У маҳал мен — ўн икки яшар болакай — бобомнинг ёнида кўп ўралашардим. Бир куни кўчадан кимдир овоз бериб чақирди, кейин ўзи кириб келди. Янги дўппи кийиб олган, барваста бир йигит экан. Қўлида қоғоз халтага солинган анча-мунча нарса. Ҳол-аҳвол сўрашилгач, бобом: “Кимнинг боласисиз, ўғлим?” деб сўради. “Фалончининг”, деган жавоб бўлди. Бир оз суҳбатлашилгач, ниҳоят, меҳмон қўлини кўксига қўя-қўя, қайта-қайта хайрлашиб жўнагач, бобом мени ёнига ўтирғизиб, шундай деди:\n— Қўлингдан келса вақту бевақт яхшилик қилиб қўявер, деганим эсингдами? Бир маҳаллар бу оила камхаржроқ, тўй қилганида нонга пули етмай қолган эди. Ўшанда айтган нонини ёпиб бериб, тўйга тўёна бўла қолсин, деган эдим. Орадан қанчадир вақт ўтиб, ўша одам келиб қарзини узиб ҳам кетди. Бу йигит — ўша тўй бола, у воқеани билгани учун мендан хабар олгани келибди. Отасига раҳмат, яхши бола ўстирибди.\nКейин ҳалигача эсимдан чиқмайдиган бир гапини айтди:\n— Уйда ўсган олманинг\nуруғидан шу йил кичкина\nниҳолча униб чиқди, кўрдинг-а?\n— Ҳа, тагига сув ҳам қуйдим.\n— Энди уни маъносига разм сол, — деди бобом. — Сен маза қилиб еган ўша олма ичида бир нечта кичкина қизил уруғи бор эди. Уни ерга қададинг, ниҳол бўлиб чиқди. Орадан қанчадир вақт ўтгач, каттакон дарахт бўлади, ўшанда шохида ўзинг билган олмаларга ўхшаш яна юзлаб мевалар етилганини кўрасан. Вақт-бевақт яхшилик қил, деган гап шунга ўхшайди. У олманинг уруғи сенга керак эмас эди-ку? Лекин маъносига қарасанг, битта уруғдан минглаб етук мева етишганини кўрасан. Яхшилик уруғи ҳам шунақа, гоҳо битта кичик яхшилигинг минг баравар бўлиб ўзингга қайтади.\n— Яна мисол айтайми? — деди кулимсираб бобом. — Битта буғдой эксанг, уч-тўрт ойдан кейин худди ўша дон бошоғида йигирма-ўттизта бўлиб пишиб туради. Бир дона кўчат қадасанг, юзлаб мисли бўлиб қайтишидан ташқари, ҳар йили такрор-такрор ҳосил бераверади. Истасанг, уруғини яна қайта экасан, истамасанг, мириқиб ейсан. Буни барака дейдилар. Яхшиликда ҳам барака мўл бўлади, шу гапларим ёдингда қолсин, вақти келганида бобом тўғри айтган экан, деб эслаб юрасан.\nБола эканимда тушуниб етолмаганим у ҳикматнинг маъноларини энди яхши англайман. Гап шундаки, бизлар яхшилик ва ёмонлик, эзгулик ҳамда ёвузлик ҳақида гап кетганда, болаларимизга халқимизнинг энг оддий кишилари тилида айланиб юрадиган мисолларни ҳам айтишимиз керак. Чунки дунёнинг ҳеч қаерида яхшилик ҳақида бундай эзгу ва ажойиб маталлар учрамайди. Она Ўзбекистонимизнинг бепоён ҳудудларида турли-туман неъматлар барака ила етилгани каби, халқ бағрида ҳам шунга ўхшаш жуда кўплаб ҳикматлар туғилаверади. Ватанимизда рўй бераётган, узоқни кўзлаб қилинаётган кўпдан-кўп ишлар ҳам шунга ўхшайди. Эзгу ният, ҳаракат, яхшилик билан қилинаётган ишлар, вақти келиб, ўз маҳсулини беришига ишонамиз. Ҳовлида ўйнаб юрган ўғлим қўлидаги шафтоли данагини кўрсатиб, сўради:\n— Ота, буни нима қилай?\n— Бир жойга экиб қўявер, тойчоғим. Вақти келганида беҳисоб шу хил меваларни сенга ҳадя қилади. Буни барака дейдилар, — дейман мен ҳам кулимсираб, бобомнинг ўгитлари ёдимга тушиб.\nЎғлим гапларимни англамай, тушунмагандай қараб туради.\nСочларини тўзғитиб, ўзимча эркалаб қўяман:\n— Шу гапларим эсингда қолсин. Вақти келганида, отам тўғри айтган экан, деб эслаб юрасан, болам.\nИсажон СУЛТОН, ёзувчи.\nМазкур рукндаги бошқа мақолалар: « «Ҳар бир гулни фарзандимдек кўраман» Тўйдан сўнгги «хамиртуруш» »


«COVID-19»га кўникамиз, аммо йўқотишларга эмас... - xabar.uz\n22.10.2020 12:01 0 2524\nБугун коронавирус билан боғлиқ вазият бутун дунёда тобора жиддий тус олмоқда. АҚШда сўнгги бир кунда 60 мингдан ошиқ инсон коронавирусни юқтирган, мингга яқин одам вафот этган. Россияда эса бир кунда 15 мингдан ортиқ одам коронавирусни юқтириб олган...\nЎзимизда ҳам вазият яхши эмас. Хитой бугунги кунда иқтисодиётини ўнглаётган биргина мамлакат бўлиб турибди. Улар бунга, коронавирус билан боғлиқ вазиятнинг яхшиланишига қатъий кўрилган чоралар орқали эришмоқда. Аммо айнан ниқоб тақишни хоҳламайдиган, ҳатто ниқобсиз, карантинсиз ҳаётни талаб қилиб намойишлар ўтказаётган мамлакатларда эса аҳвол гувоҳи бўлаётганимиздек ачинарли.\nМамлакатимизда нима учун вазият ўнгланиши қийин кечмоқда? Бунинг бир қатор сабаблари бор, албатта. Асосий сабаблардан бири аҳоли коронавирусдан қўрқмай қўйди. Кўпчилик гўёки бу касалликнинг ўзига даҳли йўқдек эҳтиёткорликни унутди. Пандемиянинг бошланишида ҳамма қўлини тез-тез совунлаб ювиб, антисептик воситалардан фойдаланаётган эди. Ва ўша пайтлари касаллик бу даражада авж олмаган ҳам эди. Аммо бугунга келиб одамлар барча эҳтиёт чораларини унутиб қўйди. Ҳўл салфеткадан, антисептик воситаларидан тез-тез фойдаланиш уёқда турсин тўйларга гурра-гурра бўлиб бориш, нафақат қўл бериб кўришиш, балки қучоқлашиб кўришишдан ҳеч ким ўзини четга тортмаяпти. Афсуски, катта-катта мажлисларимиз тўхтамаяпти, юзлаб инсонларнинг бир ерда тўпланиб, тадбирлар ўтказилишига расмийлар йўл қўйиб беришяпти...\nЯқинда олимлар овқатдан коронавируснинг қандай юқишини исботлаб беришди. Бугун бозорларга борсангиз очиқ сотилаётган маҳсулотларни ювилмаган қўли билан татиб кўраётганларни ёки бозорларда одамлар гавжум жойларда егулик еб юрганларни учратамиз. Ёки бўлмаса, тўйлардаги бетартибликлар, тўйга борганларнинг очиқчасига на масофа сақламай, на эҳтиёт чораларини кўрмай, худди анъанавий ҳаётда яшаётгандек карантин қоидаларини унутишларчи?\nБугун бутун дунё ушбу хасталикни енгиш учун қанчадан-қанча маблағ сарфламоқда, иқтисодий тангликни бошидан кечирмоқда, олимлар, шифокорлар кечани кеча, кундузни кундуз демай ушбу касалликни енгиш учун бош қотиришмоқда. Аммо бизнинг қўлимиздан келадигани ва талаб қилинадигани биргина нарса — эҳтиёт чораларини кўриш.\nТўғри, орамизда бу касалликни бошидан ўтказган, тузалиб бўлганлар ҳам кўп. Афсуски, талафот кўрганлар, севимли, яқин инсонларидан ажраганлар, бу йўқотишдан ҳалигача ўзига келолмаётганлар ҳам бисёр. Нима учун мана шу йўқотишлардан сабоқ чиқармаймиз? Айтайлик, сиз айни пайтда бу касалликнинг енгил формаси билан оғригансиз ва ўзингизга юқиши сизни энди ташвишга солмайди. Аммо эҳтиётсизлигингиз — ниқобни чала таққанингиз, тўйларга бориб ким биландир қучоқлашиб кўришишингиз, бирга ўтириб овқатланишингиз, меҳмонга боришингиз кимгадир қимматга тушишини ҳеч ўйлаб кўрганмисиз? Вирусли қўлингиз билан биргина эшик тутқичини ушлаганингиз ёки жамоа транспортида тутқичларда вирусни қолдирганингиз кимнингдир ҳаётига зомин бўлиши мумкинлигиничи?\nҚолаверса, бу грипп енгил ўтгани билан ундан кейин ҳам уч ойлаб кетмайдиган асоратлари-чи? Ўша асоратларни деб асаббузарликларнинг келиб чиқиши, қанчадан-қанча ортиқча маблағ сарфланишичи? Масалан, олимлар коронавирусни бошидан ўтказганларни йиллаб чарчоқ синдроми тарк этмаслигини, уч ойгача сочлар тўкилишини ўрганишди. Бугун аҳоли орасида ижтимоий тармоқлар орқали асоратларидан қийналиб, ўз фикрларини бўлишаётган одамларни ҳам кўп учратаяпмиз. Масалан «Facebook» ижтимоий тармоғидаги «Тошкент шифокорлари» гуруҳида COVID-19дан кейинги яна бир асорат руҳият билан боғлиқлиги ҳақидаги постга кўпчилик ваҳимадан, вос-восдан, қўрқувдан азият чекиб асаб-руҳий касалликлар шифокорларидан муолажа олганини, ҳаттоки шифохонада ётиб чиққани ҳақидаги изоҳларни ўқиб қолдим.\nҲа, биз бундан буёғига коронавирус билан қанча вақт яшашимизни билмаймиз. Унга кўникишимизга тўғри келади, лекин йўқотишларга, хасталикдан кейинги асоратларга кўз юмишга эмас. Биз айни пайтда эҳтиёт чораларни кучайтиришга, доимо ниқобда юришга, антисептик воситалардан фойдаланишга, оммавий йиғинлардан, мажлислардан чекланишга нафақат кўникиш, балки қатъий риоя қилишимизга тўғри келади.


Ваҳоб Раҳмонов. Соҳибқирон суҳбатига эришган аллома (2010) — www.ziyouz.uz\nБош саҳифа МатбуотҲозирги давр матбуотиВаҳоб Раҳмонов. Соҳибқирон суҳбатига эришган аллома (2010)\nБобур халқаро илмий экспедициясининг ўтган йил октябр ойида амалга оширилган режасидан Кунар шаҳрининг ўрин олишига «Бобурнома»даги ушбу сатрлар сабаб бўлганди:\n«Яна бир туман Кунардур. Бу туман Ламғонотдан бошқачароқ бунёд топгандир… Мир Саййид Али Ҳамадоний раҳматуллоҳ саёҳат қилиб келиб, Кунардан бир шаръий (3км.) юқорироқда вафот этганлар. Муридлари бу ердан Хатлонга элтибдилар. Оламдан кўз юмган ерлари ҳозир бир мозор бўлиб қолган. 925 (1519) йили келиб Чағонсаройни олганимда, бу жойни тавоф қилиб эдим».\nУшбу маълумотни ўқиганимда улуғлар ҳақидаги қайдларда «сиз»лашни қўлламаган Бобур Мир Саййид Али Ҳамадоний ҳақида нега бунчалик катта эҳтиром изҳор этган экан, деб ўйлаб қолдим. Ва бу андишам бежиз эмаслигини таниқли афғон олимаси Шафиқа хоним Ёрқин нашрга тайёрлаган «Бобур Девони» китобидаги Бобурнинг Мир Саййид Али Ҳамадонийга бағишланган шеърини кўрганимдан сўнг англаб етдим. Рубоий мазмуни:\nБу мақбара соҳибини ҳар соҳада оқил бил.\nҲар қайғую ҳасратда у барчани қўллайди.\nМен сенга айтайину сен буни англаб олгин,\nАли фарзандию Ҳамадон амиридир.\nҲамадоний мақбарасини зиёрат этишга мушарраф бўлдик.\nБуюк аллома мақбараси…\nМир Саййид Али Ҳамадоний (Ҳамадон шаҳри ҳокими Саййид Шаҳобуддин оиласида 1314 йили дунёга келган ва 1386 йилда вафот этган) Бадахшон ва Ҳиндистон, хусусан, Кашмир ўлкаларида ислом дини ва маърифатини ёйган машҳур сиймо бўлган.\nУ ислом маърифатида ўзи каби кўплаб собит шогирдлар етиштирди: Хожа Исҳоқ Хатлоний, Нуриддин Жаъфари Бадахший, Мир Саййид Байҳақийлар шулар жумласидандир. Улуғ алломанинг икки юзга яқин ислом ва тасаввуф, ахлоқ, фиқҳ ва фалсафага оид асарлари маълум. Шулардан йирик ва муҳимлари «Захират ул-мулук» (Подшоҳлар хазиналари), «Миръот ут-толибин» (Толиблар кўзгуси), «Сайр ут- тоибин» (Тоиблар сайри), «Рисолаи зикрия», «Одоб ул-машойих» (Шайхлар одоби), «Мактуботи амирия», «Мақомоти сўфия», «Ҳафт води» (Етти водий), «Рисолаи истилоҳоти сўфия» (Сўфийлик истилоҳлари рисоласи), «Минҳож ул-орифин» (Орифларнинг тўғри йўли), «Шарҳи фусус ул-ҳикам» ва бошқалардир.\nАхлоқ-одоб масаласи ҳамма замонларда ҳаёт-мамот масаласи бўлиб келган. Кишининг бахтиёр ёки бахтсиз бўлиши унинг ахлоқи натижасидир. Шунинг учун Мир Саййид Али Ҳамадоний кишиларни юмшоқ табиатли, ҳаёли, одобли, кечиримли бўлишга даъват этади.\n«Минҳож ул-орифин» асари эзгу панд-насиҳатларга бой китоблардан биридир. Аллома Имом Жаъфари Содиқдан ривоят келтириб, у киши беш тоифадаги одамлар билан дўстлашмаслик кераклигини уқтирганлар, дейди.\nМир Саййид Али Ҳамадоний диний маърифат, иймон, инсоф, маънавий камолот, дарвешлик одоби ва моҳияти, фиқҳий масалаларда ҳам муҳим фикрларни ўз асарларида ёритган.\nАмир Темур ва Мир Саййид Али Ҳамадоний\nМир Саййид Али Ҳамадоний яшаган замонда унинг она шаҳри Ҳамадон ҳам Амир Темур тасарруфида эди. Соҳибқирон бобомизнинг ҳарбий сафарлари саҳифаларига назар солсак, азиз-авлиё қабр-мақбараларини ихлос билан тавоф қилгани, тирик сўфий, дарвиш ёки пирларни сафарларда камоли эҳтиром билан зиёрат этгани, Самарқандда — пойтахтда эса нуфузли мажлисларининг зийнати Амир Темурнинг пир-муршидлари ва бошқа донишмандлар бўлганликлари маълумдир. “Тарихи Рашидий” таржимасига расм-миниатюралар излаётган пайтимизда «Шарқ миниатюраси» (Ғафур Ғулом номидаги адабиёт ва санъат нашриёти, 1980) китобидан айнан биз кутган воқеа: Амир Темур ва Мир Саййид Али Ҳамадонийнинг суҳбатлашиб ўтирган расмлари чиқиб қолди.\nХV аср охирлари ва ХVI аср бошларида Ҳиротда форс тилида ёзилган «Мажолис ул- ушшоқ» (Ошиқлар мажлиси) номли китоб Марказий Осиё илмий марказларида кўп нусхада сақланган. Каталогларнинг бирига қарасак, бу китоб муаллифи Султон Ҳусайн Бойқаро деб кўрсатилади; бошқасини варақласак, бу китоб ижодкори Камолиддин Ҳусайн Гозургоҳий деб қайд этилганига гувоҳ бўламиз. Бу борада “Бобурнома”ни варақласак: Заҳириддин Муҳаммад Бобур муаллифлик масаласини Камолиддин Ҳусайн Гозургоҳий фойдасига ҳал қилган.\n«Шарқ миниатюраси» китобининг «Мажолис ул-ушшоқ»дан олинган бизга керакли саҳифадаги изоҳларни кўчирамиз: «Амир Темурнинг Амир Саййид Али Ҳамадоний билан бўлган баҳсда енггани». Ўрта Осиё услуби. 1606 йил. «Мажолис ул-ушшоқ» (Ошиқлар мажлиси). Султон Ҳусайн Бойқарога нисбат берилади… Хаттот Мир Солиҳ.\nЭнди «Мажолис ул-ушшоқ» китобидан олинган парча таржимаси билан танишамиз: бир кун у ҳазрат (Мир Саййид Али Ҳамадоний)дан буюк Амир Темур сўрадилар: «Нега бошингизга қора мато чирмагансиз? Бунда қандай ҳикмат бор? Ва бунинг маъноси нимада?” Мир Саййид Али Ҳамадоний ҳазратлари айтдиларки: «Нафсимни ўлдириб, унга мотам тутяпман». Ҳазрат Амир Темур сўрадиларки: «Нафс ўлдириладиганмиди ёки ўлдирилмайдиганмиди? Агар ўлдирилмайдиган бўлса, нега уни ўлдирадилар? Агар ўлдириладиган бўлса, нега унга мотам тутадилар?»\nШунчалик йирик камолот эгаси бўлган аллома ушбу савол-жавобда ожиз қолдилар.\nБу ерда кечаётган фикр шоҳмоти таҳлилига киришайлик: «Аллома: «Ўлдирилган нафсимга мотам тутяпман», деди. Одатда, комил инсонлар нафсни ўлдиришни юксак ғалаба деб биладилар ва бундан қувонадилар. Шайх эса, аксинча, мотам тутмоқда. Ана шу мантиққа зид ҳолатдан Амир Темур зукколик билан фойдаланиб, «Ўлдирилган нафсга нега мотам тутасиз?», деган эътирозли савол берган ва аллома ўз фикрий зиддияти тузоғига илиниб қолади.\nБиз ушбу расм ва китоб матнини ўқувчиларга ҳавола этар эканмиз, мақсадимиз буюк алломанинг Соҳибқирон Амир Темурдан енгилганини қайд этиш эмас, албатта.\nАмир Темур ўз атрофига, мажлисларига таниқли уламолар, мутафаккирларни жалб этгани ушбу расмдаги манзарадан кўриниб турибди. Амир Темур Мир Саййид Али Ҳамадонийнинг иззат ва ҳурматини жуда ўрнига қўйиб, ўзаро илмий суҳбат уюштирган. Эътиборлиси шундаки, Амир Темур саволи чуқур илоҳий ёки ирфоний мавҳум масала юзасидан эмас, балки шундоққина очиқ-ойдин, олим бошидаги салланинг ранги-туси ҳақида, холос. Ҳамадоний жавоби эса, олимона, жуда орифона: «Ўлдирилган нафсимга мотам тутяпман». Энди Амир Темур саволни мантиқан теранлаштириб беради ва аллома бу теранликнинг тубига етолмай, лол қолади.\nРасмда Ҳамадонийнинг шуҳрати унинг ёнидаги дарвешларнинг зикру самога тушиб турганликларида ҳам яққол сезилмоқда.\nМиниатюрадан биз икки ўртадаги суҳбат одобини кузатамиз: Амир Темур юксак тахтда эмас. Шунчаки остида тўшак бор. Унда ҳукмдорга хос ҳашаматли кийим ҳам, дабдабаю асъаса ҳам йўқ. Амир одмигина кийимда бутун диққат-эътиборини олимга қаратган. Унинг ёнида давлат арконлари ҳам кўринмайди. Рассом суврат марказига олим ва илмпарвар шоҳни ёнма-ён қўйган. Тасвирда ҳатто давлатнинг диндан устунлигига ишора қилувчи бирор детал ҳам йўқ (агар Амир Темур остидаги тўшакни айтмасак). Фақат Амир Темурнинг мантиқий закоси Ҳамадонийдек алломани ҳайратга солган ва жавобга ожиз қолдирган.\nКамолиддин Беҳзод мактабига мансуб бўлган рассомнинг ушбу миниатюрасидан санъатшунослик нуқтаи назаридан бир неча нуқсонни кузатиш мумкин. Энг қўполроғи иккита:\nбиринчиси: саволда салла қора рангда эди, расмда эса… Мир Саййид Али Ҳамадоний оқ саллада.\nиккинчиси: миниатюрадаги шарқона нозикликка сўрининг қизилёғоч панжаралари сингишмай турибди.\nБулардан қатъи назар, мусаввир маҳоратига тан берамиз: мавзу, ғоя пухта ишланган.\nРассом санъатга — тасвирга тазод, зидлаш усулини олиб кирган. Муҳитда ҳукмфармолик — Ҳамадоний бошлиқ гуруҳда. Амалда эса Амир Темур осудалиги ва закоси туфайли тўла-тўкис ғалаба қилган.\nБизга Амир Темурнинг ҳаёти саҳифалари, жанги жадаллари, тузуклари, тажрибалари ва ўгитлари маълум эди. Миниатюрачи мусаввир Соҳибқирон Амир Темур сиймосининг баҳсда ўта маданиятли бўлган янги қиррасини ҳам бизга намойиш эта олган.\nХалқаро Бобур мукофоти совриндори\n“Ўзбекистон адабиёти ва санъати” газетасининг 2010 йил 15-сонидан олинди.\n← Аввалги Аввалги Норқул Бекмирзаев. Буюк ибрат (2010)\nКейинги → Кейинги: Иброҳим Ғафуров. Фасоҳат — ифода санъати


Таиланд қироли расмий маъшуқасининг унвонини тиклади - Zamin.uz\n10:35 / 05.09.2020\nТаиланд қироли расмий маъшуқасининг унвонини тиклади\nТаиланд қироли Маха Вачиралонгкорн (Рама Х) ўзининг расмий маъшуқаси Сининат Вонгватжирапакдининг унвонини тиклади. У ўтган йили консорт ва генерал майор унвонидан маҳрум бўлганди, деб ёзмоқда The Bangkok Post.\nBild маълумотларига кўра, Сининат Вонгватжирапакди пандемия вақтида Таиланд қироли кўчиб ўтган Германияга учиб келган. Монарх уни аэропортда шахсан ўзи кутиб олган.\n2019 йилнинг октябрида Сининат Вонгватжирапакди қирол ғазабига учраган. У нафсониятга ҳаддан ортиқ берилгани ва эгрилик қилганликда айбланиб, ҳамма унвонларидан маҳрум этилган. У гўёки қиролича ўрнини эгалламоқчи бўлган. Шундан кейин Таиланддаги махсус қўриқланадиган қамоқхонада сақланган. “Замин” янгиликларини “Twitter”да кузатиб боринг\n31-03-2020, 21:10, Дунё\nМаликага айланган тансоқчи (фото)\n2-05-2019, 17:00, Дунё\n7-12-2017, 04:00, Дунё\n15-10-2016, 13:42, Дунё


“Бавария” тарихидаги 7 та энг қиммат футболчилар / CHAMPIONAT.asia\n“Бавария” тарихидаги 7 та энг қиммат футболчилар\n22 июл 2013 12:54\nУшбу ёз мавсуми трансфер ойнаси пайтида “Бавария” клуби янги футболчилар хариди учун 60 млн евро сарфлаб улгурди.\nҚуйида эътиборингизга ҳавола этиладиган мақолада мюнхен суперклуби тарихидаги энг қиммат футболчилари ҳақида малумот бериб ўтамиз.\nТиагонинг “Барселона” клуби билан айёрона тузган шартномаси, футболчига майдонга тушиш учун етарлича вақт берилмайдиган бўлса, пастроқ нарх эвазига бошқа клубга ўтиб кетиш имкониятини берди. “Манчестер Юнайтед” уни 2 ой давомида Англияга олиб кетишга ҳаракат қилди, аммо музокалар самара бермади. “Барселона” эса уни ўз сафига олиб қолишга бир неча маротаба ўриниб кўрди, лекин охир оқибат Алькантара “Бавария”га насиб этди. Айтишларича Алькантаранинг мюнхенликлар клубига ўтишига сабаб Гвардиола бўлган эмиш. Мутахассис футболчига асосий таркибдан жой ажратишини ва уни суперюлдуз даражасига кўтаришни ваъда қилган экан. Алькантара чемпионларга тахминан 20 млн еврога тушди.\n“Реал” сафидан 24 млн евро эвазига мюнхенликлар сафига ўтган Голландиялик ҳужумчи, биринчи мавсумнинг ўзидаёқ сенсацион ўйин кўрсата билди: биринчи ўйиндаёқ 2 та гол уришга эришди (мавсумда 23 та), бундеслигада ғолиб бўлди, “Бавария”ни Чемпионлар Лигаси финалига олиб чиқди ва шунинг учун Германиянинг энг зўр ўйинчиси номига сазовор бўлди. Лекин кейинчалик футболчида қийинчиликлар вужудга кела бошлади. Ҳимоячилар унинг ўйин тактикасини яхши ўрганиб олдилар ва унинг ўйиндаги дриблинглари кор қилмай қолди. Футболчининг худбинлиги ва жароҳатлари унга қаттиқ тўсқинлик қила бошлади. Лекин буларнинг барига қарамай Роббен асосий таркибдаги жойини йўқотмади. 2011/12 мавсумида Роббен асосий таркиб ўйинчиси бўла туриб, Бундеслиганинг иккинчи даврасида Дормунднинг “Боруссия” клуби билан бўлган ўйинда ва Чемпионлар Лигаси ўйинининг қўшимча дақиқасида “Челси”га қарши ўйинда пенальтидан унимли фойдалана олмади. Шундай қилиб Арьен европа футболининг энг омадсиз футболчилари қаторига киритилда ва кейинги мавсумдан асосий таркибдаги ўрнидан ҳам айрилган эди. Лекин ўтган мавсумда Роббен яна катта саҳнага чиқди ва Чемпионлар Лигаси баҳсида “Боруссия” билан бўлган ўйинда ҳал қилувчи голни уришга эришди.\n2007 йилнинг ёз мавсумида “Бавария” бундеслига тарихидаги энг кўзга кўринарли трансферлардан бирини амалга оширди – клубга Лука Тони, Мирослав Клозе ва Франк Риберилар (клубга катта фойдаси тегиши кўзланаётган Брено ҳам таклиф этилган эди, лекин кейинчалик бразилиялик футболчи ўз уйини ёндириб юборганлиги учун қамоққа олинган) келишган. Бу футболчилар орасидан биринчи мавсумнинг ўзидаёқ Германиянинг энг зўр футболчиси номига сазовор бўлган Рибери, ўзини кўрсата олди ва мана 6 йил давомида “Бавария”нинг энг муҳим футболчиларидан саналиб келмоқда. Бир неча ҳафта олдин клуб билан шартномасини 2017 йилга қадар чўздирган Франк, фаолиянинг охиригача ушбу клубда қолиши ҳам ҳеч гап эмас.\nОливер Каннинг “Бавария”дан кетганидан сўнг, клуб бир мунча вақт давомида ўзига керакли дарвозабон топа олмади. Томас Крафт ва Михаэл Ренсинглар клуб умидини оқлай олишмади. 2011 йилнинг ёзида “Бавария” “Шальке”дан 27.5 млн евро эвазига Мануэл Нойерни сотиб олди ва шу билан ўз рақибини кучсизлантириб юборди. Нойер “Альянц-Арена”да тезда киришиб кета олмади. Дебют учрашувида дарвозабон гладбахнинг “Боруссия” клубидан гол ўтказиб юборди, “Бавария” клубининг ўта радикаль мухлислари эса ўша кундан бошлаб уни ёмон кўра бошлашди. Баъзи муҳим учрашувларда қиладиган катта хатоларини инобатга олмаганда, Нойер ҳозирда ўз ўрнида ва ўйинни бошқара олаяпти ва ҳаттоки ўйин сўнгида бўладиган пенальтилар сериясида ҳам ўзини кўрсатишга тайёр.\n2009 йилнинг ёзида “Штутгарт”дан “Бавария”га ўтишга розилик берган Марио, Германия чемпионатининг энг қиммат футболчисига айланди. Унинг трансфер баҳоси 30 млн еврога тенг бўлди. Ушбу ёзда мюнхенликларнинг Гомесдан қанчалик қутилишдаги ҳаракатларига қараб, футболчининг бу клубда ишлари яхши бўлмаганлигини англаб етиш қийин бўлмаса керак. Ҳа, албатта Гомес мавсумни яхши ўтказа олмади ва рақобатниМарио Манджукичга бой берди, унинг ўйин услуби бир мунча эскирган бўлишига қарамай Марио, 2010-11 ва 2011-12 мавсумлар давомида 80 гол уришга эришган. “Фиорентина” футболчининг трансфери учун 15.5 млн евро таклиф этган ва бу трансферни ёз мавсумининг энг фойдали харидларидан бири десак муболаға бўлмайди.\n“Реал” билан бўладиган Чемпионалар Лигасининг ярим финал баҳси олдидан “Боруссия” бу хабарни эшитиб, тўғриси унчалик ишонмади ҳам. Лекин Гетценинг “Боруссия”дан “Бавария”га ўтиши ҳақидаги хабар катта шоу-шув ва сенсацияга айланди. Марио Гетце 37 млн евро эвазига “Бавария”га ўтишга рози бўлди. Шундай қилиб Марио немис футболи тарихидаги энг қиммат футболчига айланди. Футболчи трансфери борасида Юрген Клопп, Гетце Гвардиола таклифини рад эта олмади деб изоҳлади, ”Бавария” клуби бошқарув раиси Карл-Хайнц Румменигге эса, “Бавария” Неймардан кўра Гетцени мақул кўрди деб айтган.\n“Бавария” “Атлетик” клуби таянч ярим ҳимоячисига шу қадар муҳтож эдики, клуб футболчи учун 40 млн евро беришга ҳам рози бўлди. Юп Хайнкес футболчига клубда мослашиб кетиши учун имконият ва етарлича вақт берди. Аввалида Мартинес ҳамма ўйинларда ҳам майдонга туширилмади ва фақатгина куз мавсумига келиб у жамоанинг асосий ўйинчисига айланиб улгурди. Мартинес нафақат тўпни олиб қўйиш ёки керакли жойда рақиб футболчисига нисбатан қоида бузарди балки испан футболчиларига хос тарзда аниқ тўп узатишларнива ҳужумни қўллаш усулларини ҳам маромига етказиб бажарар эди. Мартинес “Барселона”га қарши Чемпионалар Лигаси ярим финалида ажойиб ўйин кўрсата олди. Ярим ҳимоячи Испания терма жамоасида унга жой бермай келаётган Бускетс, Хави ва Андрес Иньесталарни ўша ўйинда эркин ҳаракат қилишга йўл қўймади. Мартинес Бастиан Швайнштайгер билан биргаликда яхши ўйин намойиш этади бир бирини яхши тушинади. Унинг трансфери клуб учун қимматга тушган бўлсада, у жамоанинг асосий кучларидан бири саналади ва ушбу маблағ бекорга сарфланмаганлигини исботлади.


ЖЧ-2018 саралаш босқичига қуръа ташлаш: Жанубий Америка\n22:57 / 25.07.2015\nСанкт-Петербургда Жанубий Америка вакиллари ўртасида ЖЧ-2018 саралаш босқичига қуръа ташлаш маросими ўтказилди. Саралаш босқичида бир гуруҳдан жой олган 10та терма жамоа иштирок этади. Учрашувлар икки даврадан иборат кўринишда (уй ва меҳмонда) ўтказилади.\nЭнг яхши натижа қайд этган 4та жамоа ЖЧ-2018 мусобақасига йўлланмани қўлга киритади. 5-ўринни эгаллаган жамоа Океания вакили билан ўтиш учрашувини ўтказади.\n1-тур учрашувлари жадвали:


14 Июл 2019 5253\nМамлакатимизни ҳар томонлама ривожлантириш «локомотив»ларидан бири туризм соҳаси ҳисобланади. Тўғри, ўз активида кўп минг йиллик тарихга эга, ёдгорликларда абадийлаштирилган ва янги давр тадқиқотчилари томонидан тўлдирилаётган бундай улкан умумжаҳон меросларини инсониятдан яшириб ҳам бўлмайди. Уни ҳеч кимдан яшираётганимиз ҳам йўқ, балки барча мамлакатлару қитъалар сайёҳларини ушбу меросларни томоша қилишга, ўз кўзлари билан кўришга чорлаяпмиз, нафақат хорижий меҳмонларни, балки юртдошларимизни ҳам гўзаллик ва абадийликдан баҳра олишга таклиф қиляпмиз.\nТуманли Альбиондан салом\n- Бу мавсум Самарқандда бўлдингизми? – сўрайди лондонлик афиналик дўстидан. – Мана бундай жой экан! - дея ўнг қўли бош бармоғини юқорига қилади.\nЭлладаликлар авлоди том маънода хафа бўлиб, дейди:\n- Қўйсангиз-чи! У ерда жа бундай эмасдиру лекин ҳаммаси бинойидек. Зимбабведа қанчалик қийин бўлганини эслайсизми? Самарқандда эса - цивилизация!\n(Араблар, турклар ва юнонларда бош бармоғини тепага қилиш ҳақорат ҳисобланади – муаллиф изоҳи).\nБу ҳазил мулоқот чиндан ҳам рўй бериши мумкин эди ёки эҳтимол, рўй бергандир ҳам, чунки бугун Ўзбекистон тақдим этаётган сайёҳлик маҳсулоти ҳақидаги фикр хорижлик меҳмонларда турлича муносабат уйғотмоқда. Мамлакатнинг меъморий обидалари ва унинг ғаройиб табиий гўшалари, очиқ ва дўстона инсонлари қолдирган ажойиб таассуротлар кетидан Ўзбекистонда узоқ кутилган меҳмонлар кўпинча кутиб олишдаги паст хизмат даражасига тўқнаш келишади.\nДарвоқе, чет эллик меҳмонлар билан бевосита ишлайдиган ва мулоқот қиладиганларнинг айтишича, улар маданий шокни бошдан кечиришмайди. Турли саёҳатларда бўлиб, турли ҳолатлару саргузаштларга кўникиб кетишгани учун эмас, балки уларга Ўзбекистонга сафарни таклиф этувчи компаниялар ҳам мамлакатда бизнеснинг ушбу сегменти эндигина ривожлана бошлаётгани, шунинг учун баъзи ноқулайликлар юзага келиши мумкинлиги ҳақида очиқ огоҳлантиришади. Бу саёҳатингизни бузмайди, албатта, лекин баъзи нарсалар хотирада қолиши мумкин-да…\nМана, масалан, Буюк Британиядан электрон почта орқали газета манзилига юборилган хат (парчалар келтирилади):\n«Фарғона водийси, Тошкент, Самарқанд ва Бухорога ташриф буюрганимдан сўнг темир йўл орқали Ўзбекистон бўйлаб уч ҳафталик сафаримнинг сўнгги нуқтаси қадимий Хивани кўришни орзиқиб кутгандим. Аммо ҳафсалам пир бўлди!\n...Бутун шаҳар бир мақсад сари интилаётганга ўхшайди – сайёҳлардан пул ундириш!\nҲар бир музей, мадраса ва саройнинг кираверишида турникет ўрнатилган бўлиб, у ерга кириш учун 100 минг сўм (қарийб 10 фунт стерлинг ёки 12 доллар) турадиган «чипта» харид қилиш керак бўлади, униям асосий кириш жойидаги ягона кассадан олиш мумкин. Мен фақат кириш чиптаси 70 минг сўм турадиган Кўҳна Арк қалъасига алоҳида қизиқиш билдирдим.\nЎрта аср меъморчилиги мўъжизаларини шахсан кўриш учун дунёнинг ярмисидан ўтиб учиб келган меҳмон учун тўланган пул миқдори айтарли муҳим ҳам эмас, лекин уни бошқа нарса ғазаблантирган:\n«Сайёҳлик объекти ходимлари шарқий ва ғарбий дарвозаларидан Аркка кириш учун «чипта» кераклигини айтиб, кўпроқ пул ундиришга ҳаракат қилишди. Мен эса эски шаҳарга кириш бепул, деб тасдиқлаб, баҳслаша бошлаганимдан сўнг дарвоза дарҳол очилди! Аслида керак бўлмаган чипта учун қанча сайёҳлар яна пул тўлашган экан?»\n«...Эски биноларнинг яхши суратларини олиш қийин, чунки ҳар бир кўчадаги сон-саноқсиз дўконларда бир хил «ёпишқоқ» эсдалик совғалари сотилади, ҳатто, майдонлардан бирида бир жуфт туяга ҳам кўзим тушди, уларга ўтириш ёки унинг ёнида суратга тушиш учун пул тўланиши кераклиги бир неча тилда ёзилган тахтача ҳам ўрнатиб қўйишибди!\nҚаёққа қараманг, тўланг, тўланг, тўланг!\nҲатто, туристик полиция ходимлари ва мен билан суҳбатлашган сайёҳлик маълумотлари маркази офисидагилар ҳам бу туристлар устидан кулиш ва уларни талаш, деган гапимга қўшилишди!\nЭски шаҳар ташқарисидаги йўналишларга таксилар йўқ, чунки фақат меҳмонхона эгаларигагина маълум бўлган ва таксини (ёки расмий мақомсиз шахсий автомобилни) «ташкил қилиб берадиган» ўзига хос «мафия» фаолият олиб боради ва сизнинг келган юртингизга қараб, катта нархлар ўрнатилади!»\nБуюк Британиядан келган меҳмонга Хива шаҳрини томоша қилиши ва «...Бухоро, Самарқанд ёки Тошкентнинг тасалли берувчи самимияти ва ҳақиқий жозибасига қайтишни истаб қолдим. Ҳатто, уйқусираган Термиз ҳам ўта чиройли Хива шаҳридан кўра меҳмондўстроқ эди», дейиши учун беш соат вақт етарли бўлди.\nИчки туризм ҳам бўлади\nБунақа вазият жуда камдан-кам учрайди, боз устига, сайёҳ инжиқ табиатли бўлса керак-да, деган фикрга бориш ҳам мумкин. Бироқ яқинда ҳамкасбларим, бу сафар «ички туризм» сегментида содир бўлган яна бир пул ундириш ҳодисаси ҳақида сўзлаб беришди.\nТошкентлик бир гуруҳ ҳамкасблар Самарқанднинг диққатга сазовор жойлари билан танишиш, ўзини сайёҳлардай ҳис қилиш ва маданий ҳордиқдан баҳраманд бўлиш учун ушбу шаҳарга ташриф буюришган. Улар қадимги пойтахтнинг унутилмас жойларига саёҳат қилишган, аммо тўлақонли ҳордиқ олиш масаласи ўхшамабди. Гидлик қилган қиз дастуридаги сўзларни тариллатиб айтганча пойтахтлик меҳмонларни шаҳар бўйлаб қувноқлик билан сайр қилдирган ва охирида бир оз хижолатомуз оҳангда улардан хизмати учун «ҳар ким ўз атаганини беришини» сўрабди. Одамлар беришган, албатта. Ачинарли эмас. Лекин бу ҳақда эслаш улар учун ҳалиям ёқимсиз.\nХўш, далиллар нима дейди? Меҳмондўстлик маданияти ўзбекистонликларнинг қонида бўлса-да, туризм соҳасида малакали ишлаш қобилияти сира ривожланмаяпти.\n«Саводли, малакали мутахассислар етишмаяпти, - дейди маҳаллий сайёҳлик компанияларидан бири гид-таржимони Руслан Расулов. - Бозор жуда тез ривожланмоқда, меҳмонлар оқими катта, мутахассислар эса унча кўп эмас. Бу бизнинг ишимиз, меҳмонхона ва ресторан бизнесимиз, барча хизматлар, жумладан, транспорт логистикасига ҳам тааллуқли.\nМеҳмонлар билан муаммоми ёки меҳмонларнинг муаммосими?\nАйтганча, қулай ва яхши ўйланган логистика - туризм сектори муваффақиятли фаолиятининг асосий шартларидан биридир. Лекин бу ерда мунтазам меҳмонларни кутиб олиш билан боғлиқ муаммолар юзага чиқмоқда.\nМисоллардан бири: Испаниядан чартер рейс 177 кишини олиб келди. Гуруҳ жуда катта. Ёз ўзининг жазирама палласига кирган, ва ҳатто, иссиқ мамлакатлардан келган одамлар учун ҳам бироз ноқулай. Бухородан Хивага бориш талаб этиларди. Саёҳат компанияси меҳмонларни қабул қилишга тайёрланиб, Бухоро - Хива поездига чипталар сотиб олган. Меҳмонлар поездга ўтиришди ва… иссиқдан салкам эриб кета бошладилар. Кондиционерлар ишламаяпти. Кузатувчининг тушунтиришича, поезд маълум бир тезликни олмагунча улар ёқилмас экан. Кузатувчи алдамабди, кондиционер охир-оқибат ишлаб кетди. Буларнинг барчасидан бир чет элликнинг мазаси қочиб қолди ва жойидан жилиб бўлган поездда тиббий ёрдам қутиси топилмади... Кекса аёлни фақат Урганчдагина «тез ёрдам» олиб кетди, ишқилиб, ҳаммаси яхшилик билан тугади. Аммо, айтишади-ку, бу бутунлай бошқа тарих деб.\nҚадимги ёдгорликлар гўзаллигидан ташқари, хорижий меҳмонлар яна нималарга эътибор беришади? Таомларга. Уни тур нархига киритадиганлар учун бу жуда сифатли ва хилма-хил таомлардир. Меҳмонхона хизмати. Ўз ноқонуний хизматларини нафақат ташувчи, балки гид сифатида (Бухоро ва Самарқанддаги темир йўл вокзалларига салом) таклиф этувчи хира ҳайдовчилар.\nМамлакатимизда бўлган чет эллик сайёҳлар томонидан қайд этилган энг ижобий омиллардан бири хавфсизлик, кўча жиноятчилиги, ҳуқуқни муҳофаза қилиш органларининг тезкорлиги ҳисобланади. Бу борада Ўзбекистон дунёнинг аксарият мамлакатларини чангида қолдириши мумкин. Ўзбекистон ошпазлар уюшмаси томонидан ишлаб чиқилган «Ўзбекча нонушта» янги бренди, хизмат кўрсатиш стандартлари ва таомлари билан саёҳат ихлосмандлари орасида танилди. Ва у меҳмонларимиз орасида ҳам оммалашиб кетган. Бу ерда дам олиш нархи ҳам жуда демократик бўлиб, турли моддий имкониятларга эга одамларга саёҳат қилиш имконини беради.\nҚонун ва қоидаларга мувофиқ ишлаш керак\nХодимларнинг ҳаракатлари мамлакат сайёҳлик имиджига зарар етказадиган вазиятларни бартараф этишга нима ёрдам бериши мумкин? Биз бу ҳақда Туризмни ривожлантириш давлат қўмитаси жамоатчилик кенгаши раиси Тоҳир Солиевдан сўрадик.\n- Бунда барча сайёҳлик фаолиятини қонун доирасида олиб бориш ёрдам бериши керак. Яқинда шундай қонун Олий Мажлис Қонунчилик палатаси томонидан учинчи ўқишда қабул қилинди. Ҳужжатни ишлаб чиқишда хорижий мамлакатлар, хусусан, ушбу бозор сегменти сўнгги йигирма йил ичида маълум юксакликка эришган Грузия тажрибаси эътиборга олинган.\nБиз эндигина туризм бозорини ривожлантирмоқдамиз, шунинг учун меҳмонларни қабул қиладиган одамларнинг малакаси билан боғлиқ бир қатор муаммолар мавжуд. Ва бундай қонун биз учун ниҳоятда зарур, хусусан, Туризмни ривожлантириш давлат қўмитаси ушбу секторини келажак иқтисодиёти асоси сифатида ривожлантириш учун шарт-шароитлар яратмоқда. Президентимиз томонидан юклатилган юқори марра - йилига тўққиз миллион кишига сайёҳлик оқимининг ошишига эришиш – амалга ошадиган вазифа бўлиб туюлади.\nКелажакка умид ва ишонч руҳидаги гап. Аммо бугун бунча миқдордаги меҳмонларни муносиб қабул қилишга тайёрмизми? Улар қайтиб келишни яна истайдиган, шунингдек, барча танишларга дам олиш учун гўзал ва меҳмондўст Ўзбекистонни тавсия қиладиган қилиб.\nКелгусида - ҳа! Ҳозирча - йўқ!\nЗамонавий иқтисодий тармоқнинг тузилиши шаклланмоқда. Юқорида тасвирланган вазиятлар туризм ғоясини обрўсизлантиради, лекин ҳаммаси ўзгариши керак. Энг муҳими, бу ўзгаришлар қонунчилик даражасида тасдиқланмоқда.\nБарча сайёҳлик секторини қонунлар ва қоидалар доирасида бир хилликка олиб келиши мумкин бўлган яна нима ёрдам бериши мумкин? Ягона ахборот майдони, деб ҳисоблайди Туризмни ривожлантириш давлат қўмитаси. Гидларнинг билимсизлигини рақамли технологияларни жорий этиш орқали бемалол тузатиш мумкин. Ягона ахборот маконига ҳудудлар тарихи, улардаги ёдгорликлар, маданият ва халқи ҳақида энг қизиқарли маълумотларни жойлаштирса бўлади. Бунга қўшилиш мумкин, аммо ходимларнинг беадаб муомаласи ва бетакаллуфлиги ёки технология йўналишида зарур дори-дармонлар етишмаслигини эса ҳал қила олмаяпмиз.\nТуризм - давлат томонидан тартибга солиниши керак бўлган бизнес тоифасидир, меҳмонларнинг хавфсиз дам олиши, ўзини ҳис қилиши, таассуротлари олдидаги масъулият жуда улкан.\n- Яқин келажакда бутун туризм саноати ишини қонун ва тартиб доирасида ягона форматга олиб келишимизга ишонамиз, - дейди Т. Солиев. - Жумладан, бу ишга ноқонуний ташувчи-экскурсоводларга қарши кураш ҳам киради. Биз, албатта, уларга таъсир ўтказиш чораларини қўллай олмаймиз, лекин ўз хизматларининг тегишли доирасини ўрнатувчи муқобилини таклиф қила оламиз, шунда улар бозорни тарк этишга мажбур бўлишади.\nБиз ҳам туризм бозори ривожланишига ишонамиз ва буни кўряпмиз ҳам. Шундаям фақат мавжуд маҳаллий муаммолардан мавҳумлашган ҳолдагина. Агар улардан бутунлай халос бўлинса-чи?\n- Бугунги кунда ушбу ривожланиш жараёнида пайдо бўладиган оғриқли нуқталарни аниқлаяпмиз, - дейди Т. Солиев. - Биз турли идоралар, маҳаллий тадбиркорлар ва хорижий инвесторлар билан ҳамкорликда уларни ҳал қилишга ҳаракат қиламиз. Хусусан, темир йўл транспортига чипталар, автомобиль йўллари инфратузилмаси, янги автобус йўналишлари, меҳмонхона фондининг ўсиши ва кўплаб бошқалар билан боғлиқ муаммоларни ҳал этишга.\nАлбатта, соҳада бу ерда айтилмай қолган муаммолар кўп. Сайёҳларни қабул қилиш ва одамларнинг ушбу соҳани такомиллаштиришга бўлган муносабати билан боғлиқ муаммолар, бизнес ҳамжамиятидаги баъзи кимсаларнинг динамик ўсиш учун нима қилиш лозимлиги ва нима учун бундай ўзгаришларнинг кераклиги тушунмаслиги муаммолари. Шунақалар билан ишлашга ва уларни ишонтиришга тўғри келади.\n«Локомотив» секин ҳаракатланадими ёки тез, қатъи назар, керакли тезликни олади. Ижобий динамика сақлаб қолинса, Президентимиз томонидан юклатилган йилига тўққиз миллион сайёҳни қабул қилиш топшириғи амалга ошадиган вазифа бўлиб кўринади. Ўзгаришларни кутяпмиз!\n«Правда Востока» газетасининг 2019 йил 13 июлдаги 141-сонида «Дайте, кто сколько может, на жизнь» или почему пробуксовывает «локомотив» туристской отрасли» сарлавҳаи билан нашр этилган.


17:44 / 10.05.2013 | Siyn | 2814\nБир неча биродарларимиз Сизнинг мўтабар китобларингиз сотилаётган нархлари ҳақида еътироз билдиряптилар. мисол: сурхондарёда "Зикр аҳлидан сўранг"3- китоби 25000 сўм. бухорода "Олтин силсила "китоби 60000 сўм ва ҳоказо . Сизни китобларингизга ихлосманд мухлисларингиз, ҳамма табақа вакиллари олиб биладиган нархда арзон сотилса жуда яхши бўларди. ёки биз кўпроқ китоб олмоқчи бўлсак , кимга мурожаат қилишимиз кк. Масжид кутубхонаси ва бошқалар ун. хатолик бўлса узр сўрайман.\nМен ноинсофларни инсофга чақравериб чарчадим. Уларнинг ўзларига эътироз билдиринглар. Менга нима учун эътироз билдирасизлар. Бизнинг расмий дўконларимиздаги нархни кўринглар. Кўчадаги қаллоблар билан менинг алоқам йўқ. Ўша қаллоблар бизнинг дўконларга ҳам келиб, бунчалик орзон қилманглар, дейишмоқда. Шунчалар ҳам содда бўласизларми? Эътирозни айбдорга қилмай менга қиласизларми? Аллоҳ таолодан қўрқинглар! Менга тўҳмат қилманглар! Бизнинг китоблар ўз дўконларимизда ҳатто бошқа соҳаларнинг китобларидан ҳам орзонлигини ҳамма билади-ку!\nФатво ҳалиям амалдами?\nЎз улушимни олиб қолишим\nКирни машинада ювиш исроф эмасми?\nЛўлига закот бериш\nУзр яна тахорат ҳақида\nБройлер товуқларининг ҳалоллиги\nИш вақтида ухлаш\nҚабрда қайси тилда сўроқ қилинади?\nКасбнинг тақдирга таъсири\nОта она ўғлига айтмасдан келинига рухсат берса бўладими?


Жаҳон энергетикасида хаос бошланмоқда\n12:53 04 Август 2020\n15:35 06.07.2020 (Янгиланган 15:37 06.07.2020) Ҳавола олиш\nЖаҳон энергетикасининг бошланган трансформацияси энергия манбаларининг “турлари ичидаги” ва “турлараро” кескин кураш билан бирга келмоқда: энергиянинг янги манбалари эскилари билан рақобатлашмоқда.\nАлександр Собко. Жаҳон энергетикасининг бошланган трансформацияси энергия манбаларининг “турлари ичидаги” ва “турлараро” кескин кураш билан бирга келмоқда: энергиянинг янги манбалари эскилари билан рақобатлашмоқда.\nЎз навбатида, “кетаётган” (тез бўлмасада, яқин ўн йилликлар ичида) деб эълон қилинган нефт ва газ ишлаб чиқарувчилари ҳам, йигирма-ўттиз йил ичида уларнинг маҳсулотлари бундай ҳажмларда керак бўлмай қолиши ва қисман сотилмай қолиб кетади деб қўрқиб бир-бирлари билан рақобат қилишмоқда.\nБу, кескин инқироз лойиҳаларнинг янги тўлқинини кейинга қолдирганида айниқса, СТГ секторида яққол кўринмоқда. Шунга қарамай, компаниялар ортиқча ишлаб чиқариш хавфига қарамай, янги заводлар қурилишига қайтишни режалаштирмоқдалар, деб ёзади Александр Собко РИА Новости учун.\nУшбу рақобатда ким муваффақиятлироқ бўлишини қандай тушуниш мумкин? Нолга яқинлашишда биз аввал паст углеродли энергия манбаларини бозорда қўллаб-қувватлаш чораларини тушуриб юборамиз. Шунда биз ўз товарлари учун минимал нархни таклиф қилган ғалаба қозонишини ҳисоблаб чиқишимиз мумкин. Минимал нарх эса, ўз навбатида, таннархга қараб белгиланади. Кўринишидан, ҳаммаси оддий. Аслида, энергетик ва айниқса қайта тикланадиган энергетика каби кўп капитал талаб қиладиган соҳаларда энергия ёки энергия ташувчиларнинг қазиб олиш/ишлаб чиқариш харажатлари тўғридан-тўғри инвестиция қилинган маблағлар қийматига боғлиқ, ва биз буни оддий мисоллар ёрдамида муҳокама қилган эдик.\nЯнги мисол: Испанияда энергияни шамол ёрдамида ишлаб чиқариш иқтисодини таҳлилига бағишланган ҳисобот чоп этилди, кўплаб лойиҳалар ўрганиб чиқилди. Шунингдек, муаллифлар маблағлар қийматининг таъсирини ҳам намойиш этдилар: ишлаб чиқарилган мегаватт-соат электр энергиясининг қиймати 46 дан 127 долларгача бўлган нарх оралиғида деярли уч баравар ўзгарган, молиялаштириш қиймати ўзгариши нолдан (кредит бўйича фоизларни тўлаш ёки киритилган капитал бўйича даромад тўлаш нуқтаи назаридан “текин пуллар”) 15 фоизгача. Фарқ ҳайратлантиради.\nЛекин сармояланган капиталнинг асли қиймати қандай? Биринчидан, бу кредит қийматига боғлиқ эканлиги аниқ. Ва дунёдаги биз ҳозирда гувоҳи бўлиб турган асосий ставкаларнинг пасайиши салбий даражага тушиши қандайдир тарзда кредитлар бўйича фоиз ставкаларига ҳам таъсир қилади. Буларнинг барчаси қайта тикланадиган энергия лойиҳаларини энергетика соҳасидаги энг катта капитал қўйилмаларни талаб қиладиган лойиҳалар сифатида қўллаб-қувватлайди.\nАммо бу, воқеанинг фақат ярми. Инвестиция қилинган капитал ўз маблағлари ва қарз маблағлари йиғиндисидан иборат. Бу ҳолда, ўз маблағларининг фойдагарчилиги кредитга олинган маблағларга нисбатан юқори бўлиши керак (ўз маблағларига хатар кўпроқ, чунки кредитлар биринчи навбатда қайтарилади). Бу ерда яна бошқа бир корреляция пайдо бўлади: қарз маблағлари улуши қанчалик кўп бўлса, энергия ташувчи ёки энергия ишлаб чиқаришнинг таннархи шунчалар арзонроқ бўлади.\nШамол энергияси бўйича худди шу ҳисоботда моделли ҳисоблаш мисоли эмас, балки реал лойиҳаларни таҳлил қилиш мисоли келтирилган: қарз маблағларнинг улуши 85 фоиз ҳолатида таннарх 40-60 евро (бир мегаватт/соат) атрофида ва аксинча, қарз улуши 10-15 фоизни ташкил этса, таннарх 160 еврога яқинлашади.\nСавол туғилади: нимага унда барча компаниялар фақат қарз маблағлари билан ишламайди? Дарҳақиқат, бундай тенденция мавжуд. Агар илгарилари йирик нефт ва газ конларини ривожлантириш асосан компанияларнинг ўз маблағлари ҳисобидан молиялаштирилган бўлса, қайта тикланадиган энергетиканинг янги лойиҳаларига жалб қилинган маблағларнинг катта ҳажми ҳосдир.\nКлассик нефт ва газ лойиҳаларида ҳам, шунингдек, карзлар улуши 70 фоизгача, баъзан камроқ, кузатилмоқда. Аммо нега унлари, арзонроқ ва фойдалидир бўлса, тўлалигича кредит ҳисобига молиялаштириб бўлмайди? Бунинг сабаблари аниқ: хавфлар. Муваффақиятсизликка дуч келинса, ўз маблағларининг иштироки кўп ҳолларда ҳеч бўлмаганда кредиторлар билан ҳисоб-китоб қилишга имкон беради. Бошқа томондан, кредиторларнинг ўзлари ҳам, ушбу лойиҳани амалга ошираётган компания ҳам ўз маблағларини бу лойиҳага инвестиция қилган бўлса, қарз беришга тайёр.\nВа бу ерда нима сабабдан қайта тикланадиган энергетика лойиҳаларида қарз маблағларининг катта улуши ва кредитлашнинг ставкалари паст бўлиши аниқ бўлади. Уларнинг хатарлари минимал деб ҳисобланади.\nИкки баравар фойда: Трамп туфайли олтин ва нефть рекорд даражада қимматлади\nБиринчидан, ҳеч бўлмаганда, яқин вақтларгача шундай бўлган: электр энергия белгиланган нархларда сотиб олинади.\nИккинчидан, узоқ муддатли истиқболда ўнлаб йиллар давомида уларда энергетика секторини декарбонизация қилиш шароитида талабнинг пасайиши хавфи йўқ деб ҳисобланади. Воқеалар шу тарзда ривожланиши шарт эмас (масалан, электрэнергия нархлари пасайиши ва кафолатли сотиб олиш тобора камайиши), аммо қарор қабул қилишда айнан шу мантиққа таянилади.\nБуларнинг барчаси нефт ва газга ҳам тааллуқлидир, фақат энергия узатиш ва декарбонизация хавфи фонида минус белгиси мавжуд. Юқоридагилардан келиб чиққан ҳолда, компаниялар янги нефт ва газ лойиҳаларининг фақатгина юқори даромадлилиги шартидагина инвестицион қарорларни қабул қилишга тайёр. Айнан шу таниқли тартибга солувчи хавфларни акс эттиради ва агар нархлар кутилганидан паст бўлса, ҳеч бўлмаганда натижада нол билан чиқиш имконини беради (чунки даромадлилик олдиндан айтиб бўлмайдиган келажакдаги нархга ҳам боғлиқ). Натижада, янги нефт қазиб олиш учун инвестицион қарорни қабул қилиш учун зарур бўлган даромад даражаси энди 20 фоиздан ошди, СТГ учун эса – 10 фоиздан ошади. Таққослаш учун: “шамол” ва “қуёш” учун – эндиликда беш фоиздан кам. Даромадлилик даражаси қанча юқори бўлса, бошқа барча тенг шарт-шароитларда таннарх ҳам шунчалик юқори бўлади.\nБундай ҳолатлар нимага олиб келади? Яқинда янги энергия соҳасига содиқ бўлган Goldman Sachs инвестицион банкининг Carbonomics тадқиқотида бошқалар қаторида, қуйидаги хулосалар чиқарилди.\nЎзбекистонда нефть ва газ қазиб олиш камайди\nБиринчидан, нефт ва газ трансмиллий корпорацияларининг инвестицияларида янги энергетика соҳаси томон кескин бурилишлари кутилмоқда.\nАввалроқ муҳокама қилганимиздек, яшил энергияга содиқлик ва энергетик ўзгаришга тайёрлик тўғрисида кўплаб баёнотларга қарамай, нефт ва газ компаниялари ўз капитал қўйилмаларининг атиги уч фоизини қайта тикланадиган энергетикага йўналтирмоқдалар. Аммо яқин йилларда, 2020-2021 йилларда, Goldman Sachs ҳисоб-китобларига назар ташласак, ушбу улуш кескин равишда 10-15 фоизгача кўтарилади.\nИккинчиси ва энг муҳими. Ушбу жиҳатлар фонида, прогноз 2020 йилда биз бозорда ҳали ҳам нефт ва суюлтирилган газ танқислигини кўришимиз мумкинлигини тахмин қилмоқда. Бу парадокс туюладими? Шуни ёдда тутишимиз керакки, тақчиллик даври (ва шунга мос юқори нархлар ҳам) йигирма йилга чўзилмаслиги ҳам мумкин, йирик лойиҳаларга инвестициялар қопланиши айнан шунча вақтни олади.\nЎз навбатида, СТГ танқислиги шубҳа остида қолаётганини таъкидлаймиз (иштирок этишни истаганлар жуда кўп: бу жуда арзон газга эга Қатар ва тўлақонли бозор қоидаларига хос бўлмаган қарорлар қабул қилиниши мумкин бўлган АҚШ). Аммо нефт соҳасида мавжуд паст нархлар ва етарлича инвестициялар киритилмаслиги фонида тақчиллик деярли амалга ошиши мумкин.\nАмериканинг ExxonMobil ва Chevron трансмиллий корпорациялари ҳийла ишлатишга ва дунёдаги анъанавий ишлаб чиқаришларининг бир қисмини сланец қазиб олишга алмаштиришга қарор қилди. Бунда инвестицион цикл қисқароқ ва келажакда талабнинг пасайишига муносабат билдирош осонроқ. Аммо жорий нархларда бу ечим ҳам энг мақбул кўринмайди.\nХулоса қиламиз. Қайси энергия манбаи арзонроқ деган саволга оддий жавоблар йўқ. Барчаси инвестицияларнинг даромадлилига боғлиқ, у эса ҳатто бир ҳил энергия ташувчи доирасидаги лойиҳаларнинг ҳар бирида ўзгариши мумкин. Ва нефт ва газ ва янги энергияни таққослашда баъзан бир неча бараварга фарқ қилиши мумкин.\nЭнг содда кўринишда бу қарама-қарши таққослашдир, бунда қайта тикланадиган энергия манбалари янги лойиҳаси арзон кредит олиши мумкин, янги кўмир лойиҳаси эса уни фоизларидан қатъий назар ололмайди - баъзи банклар кўмирни молиялаштиришдан бош тортмоқда.\nЎз навбатида, даромадлилик ҳар қандай ҳолатда ҳам келажакдаги нархларга боғлиқ, нархларни эса фақат башорат қилиш мумкин. Натижада, таннарх - ўзининг ичидаги бир нарса бўлиб чиқмоқда.\nАгар буни ўқиётган одамда кутилмаганда, юқорида муҳокама қилинган ҳолатлар уни келажакдаги дунё энергетикасини башорат қилишда ёрдам бермади деган таассурот қолдирган бўлса, демак шундай бўлиши керак.\nҲозирги вақтда энергетика соҳаси дуч келаётган ноаниқликлар йиғиндиси янги норма бўлиб қолмоқда. Юқорида келтирилган молиявий жиҳатлардан қисман парадоксал хулосалар эса фақат ушбу ноаниқликни таъкидлайди.\n2021 йилнинг биринчи кунидан бошлаб Россияга электрон қисқа муддатли виза билан ташриф буюриш мумкин бўлади. Бу жараён тўрт кундан кўп бўлмаган вақтни олади. Sputnik янги тартибдан кимлар фойдаланиши мумкинлигини ўрганди.\nРоссиядан 300 нафарга яқин талаба Ўзбекистонга олиб келинди\nБарча келганлар санитария-эпидемиология талабларига мувофиқ махсус ажратилган муассасаларда икки ҳафталик карантинга жойлаштирилди.\nАсакада бир йигит севган қизига гап отган 30 ёшли эркакнинг қотилига айланди\n18 ёшли йигит ўзининг яхши кўрган қизига гап отганлиги учун 30 ёшли фуқаро билан жанжаллашган. Жанжал вақтида уни темир бўлаги билан урган.\n12:51 Россиядан 300 нафарга яқин талаба Ўзбекистонга олиб келинди\n12:25 Асакада бир йигит севган қизига гап отган 30 ёшли эркакнинг қотилига айланди\n12:14 “Пул ёки олмос”: “Озарбайжон гўзали” у билан танишишнинг осон йўлини ошкор қилди\n12:02 Россия янги электрон виза жорий этмоқда. Бу нимани англатади\n11:45 Ҳайдовчилар ҳайрон қолди: Германияда учар такси синовдан ўтди


Ёниб кетган автобус ичи жуда совуқ бўлган ва у "портлаган" - BBC News O'zbek\nЁниб кетган автобус ичи жуда совуқ бўлган ва у "портлаган"\n22 Январ 2018\nАқтўбеда 52 ўзбекистонликнинг умрига зомин бўлган фожиага доир янги тафсилотлар чиқмоқда. Ҳайдовчилардан бирининг ҳалокатдан 3 соат олдин уйдагиларга юборган видео хабаридан автобус ичи жуда совуқ бўлганлиги англашилади. Ёнғин ортидан автобус ичида портлаш содир бўлган.\nҚозоғистон 31 телеканали автобус ҳайдовчиларидан бири бўлмиш Мақсат Пернебековнинг Қазиғуртдаги уйига бориб ҳодиса тафсилотларини ўрганган.\nУнинг уйдагилари ҳалокатдан сўнг Мақсат билан телефон орқали гаплашишига муваффақ бўлган.\nҲайдовчининг опаси Қамшат Пернебекованинг айтишича, ёнғин ортидан автобус ичида содир бўлган портлаш одамларни қутқариб қолиш имконини бермаган.\nМирзиёев Ақтўбе фожиасида давлат раҳбариятини айблади\nАқтўбе фожеаси: Қурбонлар сони, шахси ва ижтимоий тармоқларда норасмий мотам\nҚозоғистондаги фожианинг сабаблари нимада?\n"У ухлаётган бўлган, шериги ҳайдаётган экан. Қандай содир бўлганини билмай қолган. Мен Мақсатга нима учун қутқармадинглар, эшикни нега очмадинглар, деб сўрадим. У автобусдан чиқиши билан автобусда портлаш бўлганини айтди", дейди Қамшат Пернебекова.\nМақсад Пернебеков ҳалокат бўлишидан бироз олдин уйдагиларга видеохабар йўллаган. Видеохабардан уч соатдан ўтиб автобус Ирғиз тумани ҳудудида ёниб кетган.\n"Салом, мана Оролдан ўтдик, Ирғизга 170 километр қолди. Жуда ҳам совуқ, минус 40, балки минус 45 бўлиши ҳам мумкин. Мен иккита куртка кийиб олганман. Йўл музлаб ётибди. Спидометр соатига 50 километр юраётганимни кўрсатяпти. Радиаторда 60 градус кўрсатяпти", деган ҳайдовчи Мақсат Пернебеков.\nКузатувчиларнинг фикрича, ҳайдовчининг видеохабаридан автобус ичида иситиш тизими умуман ишламагани ва автобус қўлбола усулда иситилган бўлиши мумкинлиги англашилади.\nҚозоғистон Республикаси Ички ишлар вазири ўринбосари Ерлан Тургумбаев Ақтўбеда рўй берган автобус фожиасига "оловдан эҳтиётсизлик билан фойдаланиш сабаб бўлган"ини айтган.\nАвтобус ичини истиш мақсадида кавшар лампа (паяльник) дан фойдаланилган.\nФото муаллифлик ҳуқуқи Screenshot\nImage caption Автобус кавшар лампаси билан истилган\n"Автомашина двигатели ўчиб қолгани ва машинада совуқ бўлгани туфайли, ушбу автобусда паяльная лампа (кавшар лампаси) иситиш учун ишлатилган. У икки соатдан ортиқ вақт давомида ишлаган. Албатта, бу вақтда газбензин қоришмаси автобуснинг бутун салонини қоплаб олган", - деган Тургумбаев.\nУнинг сўзларига кўра, ёнғин "бензинга тўла идиш тасодифан тўкиб юборилганида" бошланган.\n"Бензин идиш тасодифан тўкиб юборилганида эса, ёнғин юз берган, у деярли дарҳол, 5 дақиқа давомида бу автобусда бўлган барча фуқаронинг ҳаётига зомин бўлган", - деган вазир ўринбосари.\n18 январ куни Қозоғистонннинг Ақтўбе вилоятидаги Ирғиз тумани орқали ўтувчи Чикент-Самара йўналишида 55 ўзбекистонлик ва 3 қозоғистонлик ҳайдовчиси бўлган Сетра русумли автобус ёниб кетганди.\nНатижада ҳожиса жойида 52 киши ҳалок бўлган, 5 киши жон сақлаб қолганди.\n52 ўзбекистонликнинг жасади 19 январ маҳаллий вақт билан 22:23 да ҳарбий учоқда Тошкентга олиб келинган.\nПрезидент Мирзиёев Ақтўбе фожиасида давлат раҳбариятини айблади.\nМирзиёев одамларнинг ўзга юртларда сарсон бўлишида давлат раҳбарияти камчиликларни ўз вақтида бартараф қилмаганини сабаб қилиб келтирди.\n"Мана кеча бўлган фалокатлар ҳам кўп нарсани одамга далолат қилади. Халқимизнинг олдида қарзимиз жуда-жуда кўп. Одамларимизга шароит яратмаганимиз учун улар бегона юртларга бориб, иш қидириб юрибди. Бу давлатчилик, давлат раҳбарияти, ҳамма тизимдаги раҳбарларнинг энг катта хато ва камчиликларни ўз вақтида қилмаганидан далолат", деб айтган Президент.\nДавлат раҳбари автобусда ҳалок бўлганларнинг оилалалрига бир марталик нафақа бериш ҳақида топшириқ берган.\nИжтимоий тармоқлар ҳалокат муносабати билан турли фикр ва ҳамдардликка тўлиб тошган тошган.\nЁниб кетганларга бағишлаб шеърлар тўқилмоқда.\nХонанда Сардор Мамадалиев "52 ватандош хотирасига" номли янги қўшиқ айтиб, фожиада ҳалок бўлганларнинг ёрқин хотирасига бағишлаган.\nЖума куни Ўзбекистон ва Қозоғистондаги барча масжидларда жума номзидан сўнг автобусда ёниб ҳалок бўлганларнинг хотирасига Қуръон тиловат қилинган ва дуо ўқилган.


Владимир Путин: Россия иқтисодиётига мигрантлар зарур!\n12 апрел 2021, Тошкент вақти: 18:09\n19 декабрда Москвада бўлиб ўтган йиллик матбуот анжуманида Россия президенти Владимир Путин “миграцияни тақиқлаш эмас, уни калла билан ишлатиш керак”, деди.\nПутин бу гап нафақат Марказий Осиё, балки Россиянинг Шимолий Кавказидан келган ички муҳожирларга ҳам тегишли эканини билдирди.\n- Айрим мигрантлар ўзларини Россияда ўз уйларида тутмагандек тутади. Аммо иқтисодиётимизга миграция зарур! Шу боис уни тақиқламасдан, каллани ишлатиш керак ,- деди Россия раҳбари.\nПутин шу тариқа журналистлардан бири демография масаласида “Аҳоли мигрантлар ҳисобига кўпайтирилиши керакми? Рус тилида сўзлашувчи юртдошларимиз учун енгиллаштирувчи чоралар киритиладими?” дея берган саволига жавоб берди.\nРоссия раҳбари демография масаласини икки йўл – туғилишни ўстириш ва иммиграция билан ҳал этиш мумкинлигини эслатди. Канадани мисол келтирган Владимир Путин у ерда миграция масалалари билан махсус вазирлик шуғулланади, деди.\n- У ерда амалдорлар гражданлик олаётганларни бирма-бир суҳбатдан ўтказади. Россияга айни ёндашув зарур. Россияга кўчиб келишни истаётганлар бир хилдаги маданий муҳитдан бўлиши лозим. Марказий осиёликларга, албатта, мослашиш қийинроқ. Аммо уларнинг мамлакатларида ўқув курслари, олий ўқув юртларимиз филиалларини очишимиз мумкин, - деди президент Путин.\nМиграция масалалари бўйича халқаро ташкилот (ММХТ) эълон қилган ҳисоботга кўра, Россия мигрантлар сони бўйича Европада Германиядан кейин иккинчи ўринда туради: мамлакатда бир вақтнинг ўзида 11,6 миллион меҳнат муҳожири яшаб келади.\nБу мигрантларнинг асосий қисмини марказий осиёлик, хусусан ўзбек муҳожирлари ташкил этади.\n19 декабрда Владимир Путин йиллик матбуот анжуманини ўтказди. Бу йилги анжуман Россия президентининг шу форматдаги 15- тадбиридир.\nПутин ҳар йили ўтказадиган катта матбуот анжуманида ўз имижини яхшилашга уриниб, россияликлар ишончли қўлларда эканлигини айтиб келади. Аммо савол-жавоблар қаттиқ назорат остида ўтади.\nПутин маҳаллий ва хориждан келган журналистлар саволларига жавоб берадиган анжуман одатда жуда узоқ давом этади. Бу йилги анжуман Путиннинг рейтинги тушиб бораётган ҳамда Россия иқтисодий таназзулга йўлиққан бир пайтга тўғри келмоқда.\nМустақил “Левада“ маркази ўтказган сўровларга кўра, россияликлар орасида Путин рейтинги 2017 йилга қиёслаганда 10 фоизга тушган.


Биз бу вирусдан қоча олмаймиз дўстлар… » Ўзбекистон янгиликлари – Zamin.uz\n, 27 2020, 21:44\nБиз бу вирусдан қоча олмаймиз дўстлар…\n23 мая, 11:30 2 880 Жамият\nАмерикалик машҳур доктор Меҳмет Ўз фейсбукда коронавирусни жуда тушунарли қилиб таърифлади:\n“Аввало шуни таъкидлашим керак! Бу вирусдан қутулиш йўқ, ўртоқлар. Унга ҳар биримиз истисносиз чалинамиз. Лекин қанчалик кеч юқтирсак шунча яхши. Буни сўзим охирида изоҳлайман.\nАйнан ГРИПП вируси билан бўлгани каби, келгуси йилларда бу вирус билан яшашни ўрганамиз. Ишонинг, бу аниқ! Ҳозир жорий қилинаётган карантин, таътил ва бошқа чоралар вируснинг тарқаш шиддатини сусайтириш, тиббиётнинг ночор ҳолатга тушишининг олдини олишга қаратилган.\nВирус тез тарқаган тақдирда касалхоналарнинг жонлантириш бўлимлари чорасиз қолади ва ноилож Италияда бўлаётганидек қайси бемор тузалиши ва қайси бири вафот этиши кераклигини ҳал қилишдек даҳшатли вазият юзага келади.\nВируслар дегани аслида қотил, шайтоний бир душман эмаслар. Улар ҳам аслида худди биздек ўз қобиғида яшовчи мавжудотлардир. Одатда ҳайвондан одамга юқадилар ва ҳайвонни нобуд қилмайдилар. Чунки ҳаётларини давом эттириш учун ўзлари ҳам тирик организмга муҳтождирлар. Асрлардан бери ҳайвон организмида яшашга кўникканлар.\nХўш? Нега унда биз ўлмоқдамиз? Чунки вирус билан бир-биримизни яхши танимаймиз. Вирус ҳали ҳамон ўзини ҳайвон танасида деб ўйламоқда. Ўзи ўрнашган янги муҳитнинг шароитини ҳали билмайди. Маълум муддат ўтиб, бизда унга қарши иммунитет шаклланади ва вирус ҳам давомли яшаш учун мутацияга учрайди. Шу зайлда бирга яшашга кўникамиз.\nМасалан, herpes labialis номли вирусни эшитганмисиз? Бу дунёда энг кўп тарқалган вирус бўлиб, ўла ўлгунча организмда яшайди. Бу вирус нима қилади, дейсизми? Лабимизга учуқ тоширади. Шу холос. Одамни ўлдирмайди. Чунки одам ўлса у ҳам ўлади.\nГРИПП вируси ҳам деярли шунақа. Ўлдириш хавфи 0.1 фоиз атрофида ва одатда сурункали касаллиги бўлганларни нобуд қилади. Дунё бўйича йилига ярим миллиард одам ГРИППга чалинади. Шунингдек, одамзод билан яшашга кўниккан тонна вирус мавжуд. Коронавирус билан ҳам яшашга одатланамиз.\nИндаллоси шуки, айтганимдек, ҳаммамиз бу вирусга чалинамиз. Ҳатто кўпчилик чалиниб ҳам улгурган-у, ҳали ўзи билмайди. Тузалиб ҳам бўлгандир. Организми вирус билан яшашга аллақачон кўниккан ёки вирус у танада ҳаёт тополмай бошқа танага ўтган. Бу мавзуда энг яхши мисол Даймонд Принцесс кемаси. Ундаги 3700 йўловчидан 700 тасида вирус аниқланган. Аммо шулардан 350 нафари касаллигини сезмаган ҳам. Ёши кексалигига қарамай ётоққа тушмай яшамоқда.\nНега бундай? Чунки ўша 350 кишининг иммунитети жуда кучли. Яъни бу касалликда энг муҳим жиҳат бу иммунитет. Орамизда иммун тизими кучли бўлганлар, спорт билан шуғулланганлар, тўғри овқатланганлар, чекмайдиганлар бу касалликни умуман сезмайдилар. Балки енгил шамоллаш каби ўтказиб яшайверадилар.\nНима қилиш керак? Аввало тана қуввати. Спорт ва ҳаракат. Кейин овқатланиш. Хусусан, мева сабзавотлар, саримсоқ, қатиқ, кўк чой ва ҳоказо. С витаминига бой табиий маҳсулотлар. Шулар ёрдамида пандемия давридан эсон омон ўтиш мумкин. Чунки юқоридаги тавсиялар айнан иммунитетнинг кучайишига хизмат қилади.\nХуллас ўша гап, вирус билан яшашга одатланинг. Кегуси йиллар, балки ойлар ё ҳафталар ичида мутацияга учрайди, ёки баттар ваҳшийлашади. Иккинчи эҳтимол жуда паст,чунки бу вируснинг ўзига ҳам зарар. Катта эҳтимол билан вирус одамга мослашади. Вакцинаси топилганда ҳам ҳар гал вирус мутацияга учраганда вакцина ўз таъсирини йўқотаверади. Худди ГРИПП вакциналари ҳам шундай. Бизни фақат аввалги йилларда юққан ГРИПП вирусларидан ҳимоялайди, янгиларидан эмас. Яъни тўлиқ ҳимоя қилолмайди. Доимий тўлиқ ҳимоя эса иммун тизимимиздир.\nМутация деганимиз эса наслга алоқадор бўлиб вируслар тез кўпайиб тез ўлганликлари сабабли, одамларда йиллар талаб қиладиган насл алмашуви уларда бир неча соатдан иборат. Улар жуда тез мутацияга киришадилар. Вақт ўтгани сайин вирус мутация натижасида юққан одамини нобуд қилмайдиган ҳолга келади. Демак, бу вирусга қанчалик кеч дуч келсак, унинг зарари шунча кам бўлади.\nҲа, ҳеч кимни четлаб ўтмайдиган бу вирус билан қанча кеч учрашсак шунча омадли бўламиз. Шунинг учун, имкон қадар уйдан чиқмай, гигиенага риоя қилиб, тўғри овқатланиш, бадантарбия қилиш ва карантин қоидаларига қатъий амал қилиш керак! Шуни бажарганлар, ишонинг, ҳаммадан узоқ яшайдилар!\n1. Карантинга киринг! Вирусни қанча кеч учратсангиз шунча омадлисиз!\n2. Гигиена. Тозаликка қатъий риоя қилинг.\n3. Мева ва сабзавотлар истеъмол қилинг.\n4. Иммунитетни кўтарувчи саримсоқ, қатиқ, йогурт каби маҳсулотларни кўпроқ истеъмол қилинг.\n5. Иммунитетни мустаҳкамловчи витамин ва қўшимча моддалар қабул қилинг.\n6. Серҳаракат бўлинг ва уйда спорт билан шуғулланинг\n8. Сув истеъмолини кўпайтиринг.”\nТурк тилидан @hamzajumayev таржимаси\n«Аслида, бу — жиноят». Вазир ўзининг касаллигини била туриб ўнлаб кишиларга вирус юқтираётганларни танқид қилди 06 апр, 15:28\nКўршапалак ва коронавирус: биз билишимиз керак бўлган илмий ҳақиқатлар 31 мар, 19:09\nКарантин чоралари: Қандай қилиб коронавирус тарқалиши олдини олиш мумкин? 20 мар, 17:00


Суперлига 12-тури доирасидаги икки учрашув якунига етиб, унда кутилмаган натижалар қайд этилди.\nЯйпанда «Нефтчи» «Насаф» жамоасини қабул қилди. Учрашувда фарғоналиклар пенальтидан ҳисобни очган бўлишса, кўп ўтмай Марко Станоевич пенальтидан фойдаланма олмади ва Акбар Тўраев қайтарган тўпни Акмал Мозговой дарвозага киритди – 1:1.\nШу куни қаршиликлар сафида қарийб уч ойлик танаффусдан кейин Шерзод Насруллаев жароҳатидан тузалиб, сафга қайтди.\nТошкентда эса тур сенсацияси қайд этилди. Темур Кападзе мураббийлигидаги «Олимпик» Миржалол Қосимов устозлигидаги ОКМКни мағлуб этишга эришди. Шу куни олмалиқлар ҳимоячиси Сардор Раҳмонов майдондан четлатилган бўлса, иккинчи бўлимда Қосимовга ҳам қизил карточка кўрсатилди. Якунда ёш «Олимпик» ғалабани сақлаб қолди – 1:0.\nШу тариқа, «Насаф» 19 очко билан 5-ўринда бораётган бўлса, «Нефтчи» 10 очко билан 13-ўринга тушди. «Олимпик» 11 очко билан 11-ўринга кўтарилган бўлса, ОКМК 20 очко билан 3-ўринда қолди.\n22 июнь (чоршанба)\n«Нефтчи» — «Насаф» 1:1\nГоллар: Сирожиддин Қўзиев 26 пенальти - Акмал Мозговой 32.\nФойдаланилмаган пенальти: Марко Станоевич, 32.\n«Нефтчи»: 45.Акбар Тўраев, 6.Сирожиддин Қўзиев, 13.Лутфулло Тўраев, 17.Абдуллоҳ Олимов, 19.Мирзоҳид Ғофуров, 21.Муҳсинжон Убайдуллаев, 22.Адҳамзода Умар (31.Марко Сарич, 62), 44.Дарко Станоевич, 70.Аббосжон Ғуломов (11.Иззатилла Абдуллаев, 62), 77.Аброрбек Исмоилов, 99.Улуғбек Ҳошимов.\n«Насаф»: 1.Умиджон Эргашев, 2.Алибек Давронов (34.Шерзод Насруллаев, 73), 4.Ҳусниддин Алиқулов, 5.Ғолиб Абдуллаев, 7.Шароф Муҳитдинов, 18.Баҳром Абдураҳимов (9.Иван Соловьёв, 59), 20.Шаҳзод Акрамов (10.Ҳусайн Норчаев, 59), 22.Акмал Мозговой, 77.Ойбек Бозоров, 88.Марко Станоевич (17.Суҳроб Нуруллоев, 73), 92.Умарбек Эшмуродов\n«Олимпик» - ОКМК – 1:0\nVAR: Раҳимбек Каримов\nГол: Муҳаммадали Ғиёсов, 50.\n«Олимпик»: 1.Шукрон Йўлдошев, 6.Беҳзод Шамсиев, 9.Темур Мамасидиқов (8.Бектемир Абдуманнонов, 58), 11.Отабек Жўрақўзиев, 17.Жалолиддин Содиқов, 21.Муҳаммадазиз Иброҳимов, 28.Суннатиллоҳ Ҳамиджонов, 37.Алишер Одилов (99.Муҳаммадали Ғиёсов, 46), 44.Шаҳзод Тоиров, 70.Абубакрризо Турдиалиев, 77.Даврон Анваров (10.Фаррух Мухторов, 58).\nОКМК: 1.Ботирали Эргашев, 3.Сардор Раҳмонов, 4.Миржамол Қосимов (2.Акром Комилов, 46), 5.Анзур Исмоилов, 8.Абдулла Абдуллаев, 10.Хуршид Ғиёсов, 11.Мурод Тошматов (7.Дилшодбек Аҳмадалиев, 67), 17.Санжар Турсунов (15.Андрей Мишенко, 46), 22.Шоҳруҳ Гадоев, 27.Мартин Боаке, 88.Сиёвуш Ҳақназари.\nЧетлатишлар: Сардор Раҳмонов (40), Миржалол Қосимов (ОКМК бош мураббийи), 68.


Жомбой тумани Кенгаши сессияси » Зарафшон Газетаси\nЖомбой тумани Кенгаши сессияси Сиёсат\n20 апрел 2017 16:38\n17 апрель куни халқ депутатлари Жомбой тумани Кенгашининг навбатдаги сессияси бўлиб ўтди.\nДастлаб сессияда халқ депутатлари туман Кенгаши раиси жамоатчилик асосида фаолият юритадиган ўринбосарини сайлаш тўғрисидаги масала кўриб чиқилди. Туман Кенгаши депутати Зарифа Юсупова ушбу вазифага сайланди.\nШундан сўнг Ўзбекистон Республикаси Олий Мажлиси Сенатининг Раиси Н.Йўлдошев сўзга чиқиб, Президентимиз томонидан Олий Мажлис Сенати зиммасига ички ишлар органларининг жиноятчиликка қарши курашиш ва ҳуқуқбузарликлар профилактикаси борасидаги фаолияти устидан парламент ва жамоатчилик назоратини олиб бориш вазифаси қўйилганлигига тўхталди.\nШу асосида Олий Мажлис Сенати комиссияси ҳамда ҳудудий комиссиялар ташкил этилди. Самарқанд вилояти ҳудудий комиссияси 10 кун давомида Жомбой туманида ички ишлар бўлимининг жиноятчиликка қарши курашиш ва ҳуқуқбузарликлар профилактикаси бўйича фаолиятини ўрганди.\nСессияда ушбу ўрганишлар натижаси юзасидан ички ишлар органларининг жиноятчиликка қарши курашиш ва ҳуқуқбузарликлар профилактикаси борасидаги фаолияти устидан парламент ва жамоатчилик назоратини амалга ошириш бўйича вилоят комиссияси раиси О.Аҳтамов ахборот берди.\nТаъкидланишича, Жомбой туманида жорий йилнинг ўтган уч ойи давомида 58 та жиноят содир этилган бўлиб, жиноятчилик ўтган йилнинг шу даврига нисбатан 2 тага камайган. Бироқ жиноятларнинг фирибгарлик, гиёҳвандлик, одам ўлимига сабаб бўлган йўл-транспорт ҳодисаси билан боғлиқ турлари ошган. Маҳаллаларнинг 18 тасида жиноятлар содир этилган.\nАйрим профилактика инспекторларининг малакасизлиги, ўзининг билим ва кўникмаларини ҳамда амалий тажрибасини оширишга истаги ва интилиши йўқлиги, ҳуқуқбузарликлар профилактикаси борасида давлат ва нодавлат идоралари билан ўзаро ҳамкорлик қилмаганлиги, шунингдек, қонун бузилиши ҳолатларига йўл қўйганлиги аниқланди.\nЎрганиш жараёнида 329 та шаръий никоҳда бўлган оилалар аниқланди ва бу оилаларнинг қонуний никоҳдан ўтиши ҳамда фарзандларини туғилганлик гувоҳномалари билан тўлиқ таъминлашга эришилди.


Қуръон забт этган қалблар: Қуръондан таъсирланган қария\nҚуръон забт этган қалблар:\nҚатода ибн Диъома исмли олим ҳикоя қилади:\n“Басра шаҳрида Утба ибн Абон исмли зоҳид, тақводор, маҳзунликда Ҳасан Басрийга ўхшаган, доим рўза тутадиган киши яшаб ўтган бўлиб, унинг Мисвар исмли кекса бир қўшниси бор эди. Қўрқуви қаттиқлигидан Қуръонни тинглашга бардоши етмасди. Агар унинг олдида Қуръондан бир-икки ҳарф ёки оят ўқилса, қаттиқ қичқириб, бир неча кун ақлини йўқотгандек юрарди. Бир куни унинг ёнига Хасъам қабиласидан бир киши келди. Келиб, ёнига ўтиргач, Қуръони Каримдаги:\n“Тақводорларни Роҳман ҳузурига меҳмон ҳайъати этиб тўплаган кунимизда”\n“Жиноятчиларни жаҳаннамга чанқоқ ҳолларида ҳайдаймиз” (Марям сураси, 85-86-оятлар) оятларини ўқиди. Буни эшитган қария “Мен жиноятчиман. Тақводорлардан эмасман. Эй қори, ҳозир ўқиган оятларни яна ўқи!” деди. Бояги киши оятларни яна ўқиди. Қария баланд овозда бақириб, “Оҳ!” деди-ю, омонатни топширди”.\n2238 марта ўқилди\nДругие материалы в этой категории: « Қуръон ояти ва қудсий ҳадис ўртасида қандай фарқ бор?\tҚуръон забт этган қалблар: Қуръон қалбини забт этган йигит »


НАВРЎЗ ВА МИЛЛИЙ ТАРБИЯ - Ўзбекистон овози газетаси\nНАВРЎЗ ВА МИЛЛИЙ ТАРБИЯ\nБутун халқимиз интизорлик билан кутган, жуда соғинган янгиланиш, яшариш айёми Наврўзи олам кириб келмоқда. Унинг нафаси билан бутун борлиқ уйғонади. Қалблар тиниқлашади. Барчамиз Обод турмуш йилининг баҳорини, Наврўзини кутиб олмоқдамиз.\nМустақиллик халқимизга сўз ва фикр эркинлиги билан бирга миллий қадриятларимизни ҳам қайтариб берди. Биз Озодлик, Ҳурфикрлилик, Миллий ғурур, Маънавият, Наврўз каби тушунчаларнинг асл мазмун-моҳиятини англаб етдик.\nЎзбек халқи маданий ҳаётида байрамлар, маросимлар, турли урф-одат ва анъаналар алоҳида ўрин тутади. Бу тадбирлар жамият ҳаётининг барча жабҳаларини қамраб олувчи, ижтимоий муносабатларни намоён этувчи ахлоқий тамойилларнинг тарихан шаклланиб келган мажмуаси ҳисобланади. Ана шундай айёмлардан бири Наврўздир.\nЮртбошимиз таъбири билан айтганда: Наврўзи олам биз учун энг қадимий, асл миллий, ҳар қандай сиёсатдан холи бўлган, узоқ ўтмиш замонлардан буён қадриятларимиз тимсоли бўлиб келаётган хосиятли бир айём, яшариш ва янгиланиш фаслидир.\nНаврўз муҳтарам Президентимиз ташаббуси билан умумхалқ байрами сифатида қайта тикланди. Эндиликда маънавий-маданий қадриятларимиздан бири бўлмиш ушбу айём том маънода халқимиз камолоти йўлида хизмат қилмоқда.\nКўпчилик бу миллий байрамимиз ҳақида очиқ гапиришга ҳам юраги дов бермаган ўша пайтдаёқ — Президентимиз Ислом Каримов томонидан республикада Наврўз умумхалқ байрамини нишонлаш ҳақида алоҳида Фармон эълон қилинди. Унда инсоний қадриятларни янада камол топтириш, миллий ғурурни мустаҳкамлаш, дўстлик, ҳамжиҳатлик, меҳр-шафқатни улуғлаш, маданий ва тарихий анъаналарни давом эттириш ҳамда ривожлантириш, асрлар давомида шаклланган урф-одатлар ва удумларни эъзозлаш мақсадида қатор тадбирлар белгиланди:\n— Наврўз байрами ўтказиладиган 21 мартни дам олиш куни деб эълон қилиш;\n— фуқароларнинг, жамоаларнинг Наврўз байрамини ўтказишдаги ташаббускорлигини қўллаб-қувватлаш;\n— ҳар бир фуқарога иззат-икром, айниқса, қариялар, болалар, беморлар, ногиронлар, бева-бечоралар, етимларга меҳр-мурувват кўрсатишга алоҳида эътибор бериш;\n— қўшни давлатлар билан дўстлик, ҳамкорлик, маданий алоқаларни кучайтириш, меҳмондўстлик ришталарини мустаҳкамлаш;\n— Наврўз тантаналарини инсонни улуғлаш, миллий ғурурни кўтариш, ҳамжиҳатлик, биродарлик, меҳр-шафқат, тинч-тотувлик мақсадлари ва ғояларига йўналтириш кабилар шулар жумласидандир.\nМаданий меросимиз, анъаналар, урф-одатларимиз биз учун нафақат ўтмишдан ёдгорлик, балки алломаларимиз таъкидлаганидек, инсон ақл-идроки, тафаккурининг буюк маҳсулидир.\nНаврўз асрлар давомида инсонларда она заминга, табиатга муҳаббат уйғотган ҳамда меҳр-оқибат, бағрикенглик, ўзаро ҳурмат каби туйғуларни тарбиялаган. Қадим-қадимдан Наврўз арафасида ҳашарлар ўтказилган, ободончилик ишлари амалга оширилган. Шунингдек, ёру биродарлар, қариндош-уруғлар дийдор кўришишган. Байрам тантаналарида миллий маданият, санъат, пазандачилигимизнинг ёрқин намуналари намойиш этилган.\nНаврўз миллий тарбиянинг асосий тамойиллари билан йўғрилган халқ байрами. Унда ўтказилган кураш, дорбоз, кўпкари каби миллий томошалар ёшларни жасурлик, эпчиллик, мардлик руҳида тарбиялашга хизмат қилган. Байрамнинг бош — шоҳона таоми ҳисобланган сумалак ризқ-рўз, мўл-кўлчилик рамзи бўлган. Сайлларда кексаю ёш лапар, миллий қўшиқ, достону эртаклар айтиб, халқ оғзаки ижоди дурдоналари орқали эзгулик, меҳр-мурувватни тараннум этган.\nМиллий маънавиятимиз мезонлари негизида шаклланган ва умуминсоний ғоялардан баҳраманд бўлиб келаётган Наврўз айёми халқимизнинг энг азиз миллий байрами ҳисобланади. У қалбимиздаги эзгу амалларни уйғотади. Ободлик, бунёдкорлик, яратиш, қуриш каби тамойилларнинг жамиятда барқарор бўлишини таъминлайди.\nТошкент давлат юридик институти доценти.